RR-tietopalvelu -hankekuvaus S20266, Kaiku\nHakijan virallinen nimi: Pohjois-Karjalan Sosiaaliturvayhdistys ry\nJakeluosoite: Siltakatu 20 A 11\nHankkeen yhteyshenkilön nimi: Saastamoinen Sanna\nYhteyshenkilön sähköpostisoite: sanna.saastamoinen(at)pksotu.fi\nYhteyshenkilön puhelinnumero: 0503442765\nKaiku -hankkeen avulla vastataan sosiaalisen osallisuuden ja köyhyyden torjuntaan liittyvän ESR-toimintalinjan 5 esille nostamiin ongelmiin. Hankkeessa parannetaan heikossa työmarkkina-asemassa olevien työ- ja toimintakykyä sekä tuetaan heidän osallisuuttaan järjestöissä toteutettavien kuntoutus- ja työllisyyspalvelujen keinoin ja niitä kehittämällä. Haettavan hankeen taustalla ovat Joensuun alueen vaikea työllisyystilanne, kuntien kasvanut vastuu pitkäaikaistyöttömyyden hoidossa ja kolmannen sektorin työllistämismahdollisuuksien kaventuminen. Näiden yhteisvaikutuksena heikossa työmarkkina-asemassa olevien henkilöiden mahdollisuudet saada työ- ja toimintakykyä sekä työllistymistä tukevia palveluja ovat heikentyneet. Palvelujen välissä on nivelvaiheita, joihin työllistymispolku usein katkeaa. Hankkeessa luodaan uusi toimintamalli, jossa kiinnitetään huomioita näiden nivelvaiheiden saumattomaan sujumiseen ja etsitään uusia tahoja tuottamaan työ- ja toimintakykyä tukevia palveluja. Hankkeessa kehitetään järjestöjen osaamista toimia sosiaalisen kuntoutuksen kentällä kunnan kumppanina.\nKaiku-hankkeen pääasiallisena kohderyhmänä ovat 30-54-vuotiaat pitkään työttömänä olleet henkilöt, jotka tarvitsevat tukea edetäkseen työllisyyspolulla. Kohderyhmään kuuluvien työllistymisprosessit ovat usein pitkiä koostuen useista eri palveluista. Kaiku-hankkeen laajennettuun kohderyhmään kuuluvat työmarkkinoiden käytettävissä olevat turvapaikanhakijat sekä myönteisen oleskeluluvan saaneet.\n1. Parantaa heikossa työmarkkina-asemassa olevien henkilöiden työ- ja toimintakykyä sekä työllistettävyyttä\n2. Kehittää yhteistyössä Joensuun kaupungin ja kansalaisjärjestöjen kanssa toimintamalli räätälöityjen kuntoutus-,koulutus- ja työllisyyspolkujen rakentamiseksi heikossa työmarkkina-asemassa oleville\n3. Koota kuntoutus- ja työllisyyspalveluja tarjoavien kansalaisjärjestöjen verkosto, joka tarjoaa työmahdollisuuksia heikossa työmarkkina-asemassa oleville henkilöille\n4. Kehittää kansalaisjärjestöjen osaamista heikossa työmarkkina-asemassa olevien henkilöiden työ- ja toimintakyvyn sekä työllistettävyyden tukemisessa. Vahvistaa kolmannen sektorin roolia syrjäytymisen ehkäisyssä.\n5. Kartoittaa palvelusetelimallin käyttömahdollisuuksia kansalaisjärjestöjen työllistämistoiminnassa\n6. Lisätään turvapaikanhakijoiden valmiuksia osallistua suomalaiseen työelämään ja näin nopeutetaan heidän työllistymistään.\n- 50 työmarkkinoiden käytettävissä olevan turvapaikanhakijan ammatillinen osaaminen tehdään näkyväksi.\n- 130 - 200 työmarkkinoiden käytettävissä olevan turvapaikanhakijan tietämystä suomalaisesta työelämästä ja työkulttuurista lisätään.\n7. Myönteisen oleskelulupapäätöksen saaneille maahanmuuttaneille tarjotaan työhönvalmennusta. Työhönvalmennuksen aikana:\n- 40 - 50 maahanmuuttajaa kokeilee työskentelemistä avoimien työmarkkinoiden työyhteisöissä. Kokeiluista osa johtaa työsuhteisiin työpaikkoihin. Kokeilujen onnistumisen varmistamiseksi hankkeen asiakkaille hankitaan rinnakkaishankkeen kautta työpaikoilla tapahtuvaa, työn tarpeista lähtevää, suomen kielen valmennusta.\n- 30 maahanmuuttajan osaaminen yrittäjänä toimimisesta Suomessa lisääntyy hankkeen toteuttamien yrittäjyysinfojen kautta.\n8. Hankkeessa lisätään työnantajien mahdollisuuksia tarjota turvapaikanhakijoille tutustumis-, harjoittelu- ja työpaikkoja.\n- Alueen yritysten, järjestöjen sekä julkisen sektorin työnantajien kanssa tehdään tiivistä yhteistyötä. Yhteistyössä hyödynnetään Pohjois-Karjalan Sosiaaliturvayhdistys ry:n jo olemassa olevia, vahvoja ja laajoja työnantajaverkostoja.\n- Työnantajia ohjataan, neuvotaan ja tuetaan turvapaikanhakijoiden ja maahanmuuttaneiden työllistämiseen liittyvissä asioissa.\nLisäksi vuodelle 2018 hankkeen tavoitteena on edellisten lisäksi:\nYhdistysten työtehtävien opinnollistaminen, mikä madaltaa ammatillisten opintojen aloittamista. Lisäksi kehitetään ja tarjotaan erilaisia työllistymistä tukevia palveluita, kuten työelämälähtöistä suomen kielen valmennusta, matalan kynnyksen yrittäjyysvalmennusta sekä valmennusta ammatillisten opintojen aloittamiseen.\n1. Joensuun kaupungin sosiaalihuolto ja Joensuun seudun työvoiman palvelukeskus ohjaavat henkilöitä hankkeen kautta kansalaisjärjestöihin. Kansalaisjärjestöissä kuntouttavassa työtoiminnassa, työkokeilussa tai palkkatukityössä olevat henkilöt saavat hankkeesta työhönvalmennusta. Työhönvalmennuksessa tuetaan heitä ylittämään työllistymisen esteitä, parantamaan työelämävalmiuksiaan ja rakentamaan työllisyyspolkuaan. Jaksoihin voidaan sisällyttää koulutusta. Hankkeen aikana asiakkaita on 100. Työhönvalmentaja toimii tiiviissä yhteistyössä Joensuun kaupungin sosiaaliohjaajien, kansalaisjärjestötoimijoiden, työhallinnon sekä muiden toimijoiden kanssa.\n2. Hankkeen aikana rakennetaan toimintamalli, jossa kuvataan Joensuun kaupungin ja kansalaisjärjestöjen yhteistyössä toteuttama sosiaalisen kuntoutumisen ja työllistymisen prosessi. Toimintamallissa kiinnitetään huomiota nivelvaiheisiin, joiden sujuminen turvataan työhönvalmennuksella. Toimintamallia voidaan soveltaa myös muissa kunnissa.\n3. Tiedotetaan kansalaisjärjestöjä erilaisista mahdollisuuksista järjestää kuntoutumis- ja työllistämispalveluja. Koordinoidaan kansalaisjärjestöistä koostuvan verkoston koolle kutsuminen, tapaamiset sekä johtaminen.\n4. Järjestetään kansalaisjärjestöille koulutusta ja järjestökäyntejä, joilla kehitetään osaamista työ- ja toimintakyvyn tukemisessa. Tuetaan kuntouttavan työtoiminnan laatukriteerien käyttöönottoa järjestöissä.\n5. Tutustutaan Kuopion palvelusetelimalliin ja selvitetään mallin käyttöönottomahdollisuutta Joensuun kaupungin ja kansalaisjärjestöjen kesken.\n6. Järjestetään työmarkkinoiden käytettävissä olevilla turvapaikanhakijoille tilaisuuksia suomalaiseen työelämään tutustumiseksi (esimerkiksi tutustumiskäynnit, job shadow-päivät, työnantajien ja turvapaikanhakijoiden yhteistapaamiset jne.)\n7. Tehdään näkyväksi turvapaikanhakijoiden osaaminen alueen työmarkkinoiden näkökulmasta ja kartoitetaan heidän ammatillisen koulutuksen tarpeet.\n8. Tarjotaan työhönvalmennusta oleskeluluvan saaneille maahanmuuttaneille. Työhönvalmennuksessa tehdään työllistymissuunnitelma sekä tarjotaan mahdollisuus osallistua yrittäjyysinfoihin ja/tai kokeilla työskentelyä avoimien työmarkkinoiden suomalaisessa työyhteisössä.\n9. Tehdään tiivistä yhteistyötä alueen työnantajien kanssa sekä tarjotaan heille tukea maahanmuuttaneiden työllistämiseen liittyvissä asioissa. Etsitään työnantajien tarpeisiin sopivia tekijöitä maahanmuuttaneista. Integroitumisen varmistamiseksi työyhteisöille tarjotaan monimuotoisuusneuvontaa.\n10. Opinnollistetaan yhdistysten työtehtäviä.\n11. Kehitetään uudenlaisia työllistymistä tukevia toimintatapoja ja palveluita ELY-keskuksen kanssa.\nHankkeella saavutettavat tulokset\nHankkeeseen osallistuvien henkilöiden työ- ja toimintakyky parantuu ja 30% heistä löytää työ- tai koulutuspaikan tai ohjautuu eläkkeelle. Hankkeen tuloksena syntyy toimintamalli heikossa työmarkkina-asemassa olevien henkilöiden ohjautumiseksi kansalaisjärjestöjen toteuttamaan kuntoutus-, koulutus- ja työllisyystoimintaan. Hankkeessa luodaan kansalaisjärjestöjen verkosto, joka tarjoaa kuntoutus- ja työmahdollisuuksia. Verkostoon liittyy hankkeen aikana 20 järjestöä. Hankkeen aikana järjestöjen tarjoamien kuntouttavan työtoiminnan, työkokeilu-, koulutus- ja palkkatukityöpaikkojen määrä kasvaa. Kansalaisjärjestöjen osaaminen työ- ja toimintakyvyn sekä työllistettävyyden tukemisessa lisääntyy.\nTurvapaikanhakijoiden tietämys alueen työelämän mahdollisuuksista ja vaatimuksista on lisääntynyt. Kotoutumispalvelujen järjestävät saavat palveluiden suunnittelun ja kehittämisen tueksi koeteltua tietoa turvapaikanhakijoiden ammatillisesta osaamista sekä erityisesti ammatillisen osaamisen kehittämistarpeista ajatellen alueen elinkeinoelämää.\nHankkeen kohderyhmänä ovat heikossa työmarkkina-asemassa olevat henkilöt. He ovat sosiaalihuollon asiakkaita, jotka tarvitsevat työ- ja toimintakyvyn parantamista sekä ammattitaidon kehittymistä, jotta työllistyminen avoimille työmarkkinoille olisi mahdollista. Pääasiallinen kohderyhmä ovat 30-54-vuotiaat mutta myös muita ikäryhmiä on hankkeessa mukana. Kohderyhmä tarvitsee tukea pääasiassa työelämävalmiuksien tukemiseen ja edellytyksiin osallistua julkisiin työvoimapalveluihin, koulutukseen ja muihin tarvittaviin palveluihin.\nPitkittyneen työttömyyden taustalla voi olla terveydellisiä, taloudellisia, perheestä johtuvia ja sosiaalisia syitä. Työttömyyden katkaisemiseksi tarvitaan mm. terveysselvityksiä, taloudellisten ongelmien ratkaisemista, osaamisen kartoittamista, koulutusmahdollisuuksien selvittämistä ja työnhakutaitojen kehittämistä. Kokemus pärjäämisestä järjestötyössä kannustaa etenemään kohti avoimia työmarkkinoita.\nHankkeen toisena kohderyhmänä ovat kansalaisjärjestöt, jotka tarjoavat tai ovat kiinnostuneita tarjoamaan kuntoutus- ja työllisyyspalveluja heikossa työmarkkina-asemassa oleville henkilöille.\nHankkeen kolmantena kohderyhmänä ovat:\n- turvapaikanhakijat, jotka ovat työmarkkinoiden käytettävissä (Jos hakijan henkilöllisyys on selvä, tai hän on auttanut viranomaisia henkilöllisyytensä selvittämisessä, hän voi tehdä töitä kolmen kuukauden kuluttua turvapaikanhakemuksen jättämisestä. Mikäli hakija ei auta viranomaisia henkilöllisyytensä selvittämisessä, saa hän työnteko-oikeuden kuuden kuukauden jälkeen. Lähde: Sisäministeriö)\n-oleskeluluvan saaneet maahanmuuttajat.\nNeljäntenä kohderyhmänä ovat Pohjois-Karjalan työnantajat, jotka ovat kiinnostuneita tarjoamaan harjoittelu- ja työpaikkoja turvapaikanhakijoille sekä maahanmuuttaneille.\n- Joensuun kaupungin ja Kontiolahden kunnan työllisyys- ja kotoutumispalvelut\n- Siunsoten sosiaalipalvelut\n- Pohjois-Karjalan kunnat\n- Joensuun alueen työllisyystoimijat\n- Pohjois-Karjalan Työvoiman palvelukeskukset\n- Itä-Suomen eriarvoisuuden vähentämisohjelma ISEA:n tilaisuuksissa hankkeen tuloksista tiedotetaan valtakunnallisesti\n- Oppilaitokset, KARELIA amk ja Itä-Suomen yliopisto: opiskelijoiden opinnäytetyöt ja työssäoppimisjaksot\nMyönnetty EU- ja valtion rahoitus: 563 409\nToteutunut EU- ja valtion rahoitus: 554 447\nSuunniteltu julkinen rahoitus yhteensä: 683 284\nToteutunut julkinen rahoitus yhteensä: 674 569\nKunnat: Joensuu, Kontiolahti\nHankkeen toimintaympäristöä on analysoitu sukupuolinäkökulmasta hyödyntämällä Työ- ja elinkeinoministeriön (12/2011) opasta Tasa-arvon valtavirtaistaminen kehittämisohjelmissa ja projekteissa.\nHankkeessa otetaan tietoisesti huomioon sukupuolten merkitys ja sukupuolten väliset erot asemassa, tarpeissa, elämäntilanteissa ja odotuksissa hankkeen toimintoihin liittyen. Sukupuolten välistä tasa-arvoa edistetään ottamalla sukupuolinäkökulma mukaan hankkeen kaikkiin vaiheisiin, tavoitteisiin ja toimintoihin. Sukupuolten välillä ei Suomessa ole suurta eroa työllisyysasteissa. Pohjois-Karjalassa työttömien miesten määrä on naisten määrää suurempi ja työttömyyden kasvuvauhti edeltävänä vuonna myös suurempaa. Erityisesti naisten työllistymisen tukemisessa on huomioitava perheen ja työn yhteensovittaminen, mikä varsinkin pidemmän työttömyyden ja kotonaolon jälkeen voi tuntua vaikealta. Kuntoutus- ja työmahdollisuuksia kartoitettaessa pyritään löytämään molemmille sukupuolille sopivia työmahdollisuuksia.\nHankkeessa huomioidaan sukupuolinäkökulma ja sukupuolten tasa-arvo mutta se ei ole hankkeen päätavoite.\nHankkeella vaikutetaan työvoiman riittävyyteen alueella.\nHankkeessa kehitetään toimintamalli heikossa työmarkkina-asemassa olevien työ- ja toimintakyvyn ja työllistyvyyden parantamiseksi.\nHankkeessa ehkäistään pitkään työttömänä olleiden henkilöiden syrjäytymistä vahvistamalla heidän työkykyään ja valmiuksiaan työllistyä avoimille työmarkkinoille.\nHankkeella pienennetään hankkeeseen osallistuvien henkilöiden köyhyys- ja syrjäytymisriskiä.Hankkeella edistetään tasa-arvoisia osallisuutta työhön.\nKAIKU-hankkeessa toteutettiin työhönvalmennusta työttömille työnhakijoille, tuettiin turvapaikanhakijoiden työllistymistä, kehitettiin toimintamalli työhön ja koulutukseen valmentavan kuntouttavan työtoiminnan järjestämisestä yhdistyskentällä sekä kehitettiin ja kokeiltiin uudenlaisia tapoja ja palveluita työllistymisen tukemiseen.\nKAIKU-hankkeen työhönvalmennukseen osallistui 135 ihmistä. Heistä 44 % työllistyi avoimille työmarkkinoille tai aloitti tutkintotavoitteisen koulutuksen. KAIKUn työhönvalmennus toteutettiin tuetun työllistymisen työhönvalmennuksena ja lähestymistapana oli ratkaisukeskeisyys. Työhönvalmennuksen asiakkaista 74 aloitti työllistymis- tai koulutuspolkunsa kuntouttavasta työtoiminnasta ja 61 ihmisellä oli maahanmuuttajataustasta johtuen heikko suomen kielen taito. Puolella työhönvalmennukseen osallistuneista ei ollut ammatillista koulutusta hankkeeseen tullessaan ja työttömyys oli kestänyt keskimäärän kolme vuotta.\nTurvapaikanhakijoiden työllistymisen tukeminen\nKAIKU-hankkeeseen osallistui 120 turvapaikanhakijaa. Heidän työllistymistään tuettiin Työelämään tutustumisjaksoja (TET) sekä hygieniapassi- ja työturvallisuuskorttikoulutuksia järjestämällä. TET-jaksoja toteutui 72 ja niiden kautta syntyi 31 työsuhdetta. Hygieniapasseja suoritettiin 79 ja työturvallisuuskortteja 42. Osa passin tai kortin suorittaneista oli oleskeluluvan saaneita.\nTyöhön ja koulutukseen valmentavan kuntouttavan työtoiminnan toimintamallin kehittäminen\nKAIKU-hankkeessa kehitettiin yhteistyössä Joensuun kaupungin, Pohjois-Karjalan TE-toimiston, Siun soten ja yhdistysten kanssa toimintamalli, jossa ihminen osallistuu kuntouttavaan työtoimintaan jossakin yhdistysverkoston yhdistyksessä ja saa sosiaaliohjauksen lisäksi työhönvalmennusta. Työhönvalmennuksen avulla kuntouttavan työtoiminnan jaksot ovat lyhentyneet ja eteneminen työhön tai opiskeluihin on varmentunut. Toimintamalli juurtui vuoden 2017 alusta osaksi Joensuun kaupungin työllistymistä tukevaa toimintaa. Yhdistysten osaamista tuettiin järjestämällä koulutuksia ja neuvontaa.\nKAIKU-hankkeessa kehitettiin aktiivisesti työhönvalmennuksen sisältöjä. Vaikuttavammaksi työmenetelmäksi havaittiin tuetun työllistymisen työhönvalmennus, jossa käytetään ratkaisukeskeistä työotetta. Tavoiteportaiden (goaling) käyttäminen työhönvalmennuksessa oli erittäin vaikuttavaa. Uusia palveluita kehitettiin ja kokeiltiin yhdessä Pohjois-Savon ELY-keskuksen ja TE-toimiston kanssa. Näistä vaikuttaviksi osoittautuivat Työelämälähtöinen suomen kielen valmennus ja Kohti ammatillista koulutusta, jotka molemmat toteutettiin rinnakkaishankkeen kautta työvoimapoliittisina koulutuksina. Lupaavia tuloksia saatiin myös tuetun työnetsinnän palvelusta sekä yrittäjävalmennuksesta.\nKAIKU-hanke toimi Joensuun ja Kontiolahden alueella 1.8.2015 – 31.12.2018. Sitä toteutti Pohjois-Karjalan Sosiaaliturvayhdistys ja rahoittivat Euroopan sosiaalirahasto, Etelä-Savon ELY-keskus, Joensuun kaupunki, Kontiolahden kunta, Pohjois-Karjalan Maakuntaliitto sekä Pohjois-Karjalan Sosiaaliturvayhdistys.


Menoforce Strong 30tbl\nVogel Menoforce. Vaihdevuosien kiusaavat tuntemukset kuten liikahikoilu ja kuumotus johtuvat estrogeenin hiipumisesta. Menoforcella on näitä tuntemuksia tasaava vaikutus. Menoforce ei sisällä naissukuhormoneja, mutta se käyttää elimistössä samoja reseptoreita niiden kanssa. Monet keski-ikäiset naiset kokevat sen käytön miellyttäväksi ja yleisesti oloa lievittäväksi. Ravintolisä.\nPakkauskoko 30 tablettia\nsalvian lehtiuutejauhe 12%\nemulgointiaine (rasvahappojen sakkaroosiesterit)\n1 tabletti sisältää 1083 mg salvian lehtiä.\n1 tabletti päivässä veden kera.\nEi raskauden tai imetyksen aikana, sillä saattaa hillitä maidon eritystä. Ei suositella henkilöille joille estrogeenihormonit eivät sovi.\nParasta ennen 11.2020->\nPaino: 13 g Yksikköhinta: 1,761.54€ / kg\nMenoforce Strong 90tbl Vogel\nVogel Menoforce ravintolisä. Vaihdevuosien kiusaavat tuntemukset kuten liikahikoilu ja kuumotus joht..\n54.90€ 59.90€ Veroton: 48.16€\nViridian Salvia luomu 30 kaps. Sage Organic Viridian\nLuomu salvia kasvikapselissa. Ravintolisä.AinesosatSalvianlehtijauhe, hydroksipropyylimetyylisellulo..\n12.60€ Veroton: 11.05€\nViridian Salvia luomu 90 kps Organic Sage\nLuomu salvia kasvikapselissa. Ravintolisä.Pakkauskoko 90 kapselia.AinesosatSalvianlehtijauhe, hydrok..\n22.90€ Veroton: 20.09€


Sonja Rantalainen | sähkötekniikan diplomi-insinööri - Caverion\nKäyttövarmuusprosesseista henkilöstön johtamiseen\nSonja Rantalainen - sähkötekniikan diplomi-insinööri | trainee-ohjelma\nValmistuin keväällä 2016 sähkötekniikan diplomi-insinööriksi Aalto-yliopistosta. Hetken aikaa valmistumiseni jälkeen jatkoin opiskelujeni aikaisessa työpaikassa taajuusmuuttajien hyväksyntöjen parissa, mutta kaipasin uusia haasteita. Kun näin BMS:n trainee-ohjelman hakuilmoituksen, ajattelin heti, että tämä on minua varten. Eniten minua kiinnostivat eri paikkakunnilla työskentely sekä laaja-alainen tutustuminen erilaisiin työtehtäviin, koska en heti valmistumiseni jälkeen tiennyt mitä oikeastaan halusin tehdä ja millaisissa tehtävissä viihtyisin. Hakuprosessi sujui nopeasti ja hyvin ja suureksi onnekseni minut valittiin ohjelmaan.\nTrainee-vuosi sisälsi koulutusjaksoja, joissa käsiteltiin mm. strategiaa, johtamista, talous- ja HR-asioita sekä harjoiteltiin esimerkiksi viestintätaitoja. Viikon mittaisten koulutusjaksojen välissä työskentelimme BMS:n yksiköissä hieman erimittaisia jaksoja. Oma aloituspaikkakuntani oli Joutseno, jossa olin kaksi kuukautta. Sinä aikana sain ensikosketuksen teollisuuden kunnossapitoon ja pääsin tutustumaan varsin monipuolisesti yksikön toimintaan työntekijätasolta yksikön johtoon saakka.\nSeuraavaksi siirryin kolmeksi kuukaudeksi Kemiin, jossa tutustuin ensin prosessiteollisuuden kunnossapitopalvelut -yksikköön ja loppujaksolla vähän aikaa myös käynnissäpitoyksikön toimintaan. Jakson aikana pääsin mukaan myös mm. mobiili-SAP -sovelluksen käyttöönottoon sekä projektinjohtamismallin kehitykseen.\nSeuraavilla paikkakunnilla, Äänekoskella ja Raumalla, vietin molemmissa kuukauden. Äänekoskella oli uusi tehdas rakenteilla ja pelkkä alue itsessään kuhisevana rakennustyömaana oli näkemisen arvoinen. Sain myös huomata, miten erilaista vanhan, kohta alas ajettavan tehtaan päivittäinen kunnossapito oli verrattuna muihin tehtaisiin.\nToukokuussa kaikki traineet pääsimme osallistumaan Joutsenon vuosihuoltoseisokkiin. Itselläni ei ollut aiempaa kokemusta vuosihuollosta, joten tätä olin odottanut todella paljon. Pari ensimmäistä päivää menikin enemmän ja vähemmän pienen hämmennyksen vallitessa, mutta pääsin silti hyvin töihin kiinni. Vastasin seisokin aikana massatehtaan venttiilihuolloista ja minulla oli sekä BMS:n että Caverionin työntekijöitä johdettavana. Työt sujuivat pääosin hyvin, vaikka myös haasteita ja yllätyksiä aina seisokin kaltaisessa tapahtumassa tulee vastaan. Toukokuinen lumisade antoi myös oman säväyksensä ja ikimuistoisen leiman kokemukselle.\nViimeisen koulutusjakson jälkeen siirryin kesäksi työskentelemään Äänekosken Biotuotetehdas-projektiin sähkö- ja automaatioennakkohuoltojen luomiseen. Koska projektityöskentely osaltani oli pääasiassa tietokoneella tehtävää, pystyin kesän työskentelemään suurimmaksi osaksi kotipaikkakunnallani Vantaalla. Muutaman kerran kävin Tampereella, jossa istuu iso osa projektointi- ja suunnitteluyksikön henkilöstöstä. Trainee-vuoden aikana sain vierailla kaikilla muilla BMS:n paikkakunnilla paitsi Kuopiossa.\nLäpi trainee-vuoteni mukana oli vahvasti käyttövarmuusprosessi, jonka kuvauksen yhtenäistäminen muiden prosessien kanssa oli koko ohjelman kestävä työ yhdessä muiden traineeden kanssa. Pienempiä vastuutehtäviä sain hoidettavakseni jokaisessa yksikössä ja ne liittyivät muun muassa raportointiin sekä SAP:n käyttöön. Vuoden aikana sain myös arvokasta opastusta mentoriltani, joka ohjelman alkaessa toimi BMS:n toimitusjohtajana ja sittemmin siirtyi Caverionissa uusiin tehtäviin.\nTrainee-vuodessa parasta oli kokonaisvaltainen tutustuminen yrityksen toimintaan, yksiköihin ja henkilöstöön. Vuoden kohokohtia olivat eri paikkakunnilla asuminen sekä trainee-kollegoihin tutustuminen ja yhteistyö heidän kanssaan. Koko trainee-ohjelma oli täynnä pientä jännitystä ja yllätyksellisyyttä ja suunnitelmat aina hieman muuttuivat tilanteen mukaan – ja juuri joustavuus ja ketteryys oli yksi ohjelman eduista. Omatkin jatkosuunnitelmani oli käytännössä lukkoon lyöty, kun esiin astui muuttuva tekijä. Tällä hetkellä toiminkin BMS:n henkilöstöpäällikkönä – ei ehkä tehtävä, johon edes olisin osannut tähdätä, mutta erittäin kiinnostava sellainen ja johon trainee-ohjelma kuin vahingossa antoi erinomaiset valmiudet.


"Se oli kuin helvetti" - Istanbulin terroristi-iskussa on kuollut 38 ihmistä\n11.12.2016 klo 1:33 (muokattu 12.12.2016 klo 6:01 )\nIstanbulin pommi-iskujen uhrimäärä on noussut 38:aan, kertoo Turkin sisäministeriö.\nKuolleista valtaosa on poliiseja.\nTurkin presidentti Recep Tayyip Erdogan kutsuu tekoa terroristi-iskuksi maan poliiseja ja kansalaisia kohtaan.\nKuolonuhreista 27 oli räjähdyspaikalla jalkapallo-ottelun vuoksi olleita poliiseja. Lisäksi ainakin 166 ihmistä on haavoittunut.\nSoylun mukaan räjähteillä täytetty auto räjähti Besiktasin jalkapallostadionin ulkopuolelle parkkeeratun poliisibussin luona. Lisäksi toisen pommin uskotaan räjähtäneen läheisessä puistossa.\nEnsimmäinen räjähdys tallentui videolle, jota kuvattiin kauempana iskupaikasta. Kurdilainen toimittaja Mutlu Civiroglu jakoi videon Twitter-tilinsä välityksellä.\nVarapääministeri Numan Kurtulmus sanoo, että pommit räjähtivät 45 sekunnin välein toisistaan. Toinen pommeista ilmeisesti räjäytettiin kauko-ohjaimella, Reuters kertoo. Jälkimmäinen pommi saattoi olla myös itsemurhaisku.\nKurtulmus kertoo myös, että räjäytetystä autosta löydettyjen todisteiden perusteella poliisi on ottanut kiinni kymmenen ihmistä. Viranomaiset eivät kuitenkaan ole vielä kertoneet asiasta enempää.\nMikään terroristijärjestö tai muukaan taho ei myöskään ole ilmoittautunut iskun tekijäksi. Viimeisen vuoden aikana Turkkia koetelleiden iskujen takana ovat olleet äärijärjestö Isisin jihadistit tai kurdien PKK-järjestö, jonka EU ja Yhdysvallat luokittelevat terroristijärjestöksi.\nPaikalla ollut silminnäkijä kuvaa ihmisten paniikkia räjähdysten jälkeen.\n-Se oli kuin helvetti. Liekit ulottuivat tavaisiin asti, Omer Yilmaz kertoo uutistoimisto Reutersille.\nRäjähdyshetkellä Yilmaz oli juomassa teetä kahvilassa, joka sijaitsee jalkapallostadionia lähellä olevan Dolmabahçen moskeijan vieressä.\n- Ihmiset piiloutuivat pöytien alle ja naiset alkoivat itkeä. Kahvilassa teetä juoneet jalkapallofanit hakeutuivat suojaan. Se oli kamalaa, moskeijassa siistijänä työskentelevä Yilmaz kuvailee Reutersille.\nIskuissa kuoli 29 ihmistä ja 166 haavoittui. Valtaosa kuolleista oli jalkapallo-ottelun vuoksi paikalla olleita poliiseja. AP\nTurkin presidentti Erdogan sanoo julkaisemassaan tiedotteessa, että iskuilla haettiin mahdollisimman suurta tuhoa. Hänen mukaansa pommit räjähtivät tämän vuoksi stadionilla pelatun jalkapallo-ottelun jälkeen.\nJalkapallojoukkue Besiktas oli aiemmin illalla pelannut stadionilla bursalaista Bursasporia vastaan. Besiktasin jalkapallojoukkueen tiedotteen mukaan yksikään fani tai pelaaja ei loukkaantunut räjähdyksissä.\nIskujen aikaan asunnollaan olleen Erdoganin mukaan terrori-isku oli yritys polkea maahan Turkin arvoja ja moraalia.\n- Kenenkään ei pidä epäillä, ettemmekö valtiona ja maana Jumalan tahdon avulla voittaisi terroria ja terroristisia järjestöjä sekä niiden takana piileviä voimia, Erdogan totesi tiedotteessaan.\nTurkin presidentti Recep Tayyip Erdogan sanoo lauantai-illan räjähdyksiä terroristi-iskuksi maan poliiseja ja kansalaisia kohtaan. AP\nLähteet: Reuters, AFP ja STT\nJARI HIMANEN jari.himanen@iltalehtia.fi\nKurdimilitanttien järjestö ilmoitti tehneensä Turkin iskun\nIstanbulin keskustassa räjähdyksiä - ainakin 20 loukkaantunut


Nelonen HD muuttui maanantaina 16.4.2018 vapaasti katsottavaksi kanavaksi. Aiemmin kanavan katsominen on vaatinut TV-kortin sekä mahdollisesti erillisen kortinlukijan.\nNelonen Median kanssa käydyt sopimusneuvottelut Ruutu+ kanavien ja -kanavapakettien jakeluoikeuksista ovat johtaneet siihen, että kyseisten kanavien jakelu Nivos kaapelitelevisioverkossa päättyy 30.4.2018. Muutos ei vaikuta Nelosen maksuttomiin kanaviin (Nelonen, Jim, Hero ja Liv).\nS-,M-/M Premium- ja L-/L Premium -kanavapaketit:\nRuutu+ Dokkarit, Ruutu+ Lapset sekä Ruutu+ Leffat ja Sarjat kanavat poistuvat MIX -paketeista 30.4.2018.\nTilaajat voivat valita poistuvien kanavien tilalle uudet kanavat osoitteessa: www.omahallinta.fi tai ottamalla yhteyttä nettitukeemme.\nPoistuvien kanavapakettien ja kanavien tilaajia tiedotetaan tarkemmin muutoksista.\nLisätietoja muutoksesta saa nettitueltamme: puh. 019 689 944 (ma-to klo 8.00-16.00 ja pe 8.00-15.00) tai nettituki@nivos.fi\nMuutoksia kaapeliverkon TV-kanavissa\nUseista kaapeliverkon kanavista on tarjolla sekä perustarkkuuden versio (SD) että teräväpiirtoversio (HD) samalla sisällöllä. Huhtikuussa useiden kanavien rinnakkainen SD-versio poistetaan, samalla toisia muutetaan MPEG-4 formaattiin. Jatkossa näiden kanavien katsomiseen vaaditaan TV-kortin ja kanavapakettitilauksen lisäksi myös Cable Ready HD -hyväksytty TV ja kortinlukija tai erillinen HD-digiboksi. Muiden kanavien katsomista voi toistaiseksi jatkaa myös ilman laitteiston päivitystä.\nAlla tulevat muutokset:\nViasat Film Hits (477), Viasat Film Action (473), Viasat Sport (455), Viasat Hockey (458) ja Viasat Film Premiere (467), 3.4.2018: SD-kanava poistuu, vastaava HD-kanava jatkaa.\n(Viasat Kulta, Viasat Viihde ja Viasatin urheilupaketit.)\nViasat Explore (490), Viasat Nature/Playboy (494) ja Viasat History (492), 17.4.2018: SD-kanava poistuu, vastaava HD-kanava jatkaa.\n(Viasat Kulta, Viasat Viihde, lisäksi kanavat on voinut valita MIX8 ja MIX12 paketteihin)\nViasat Film Family (471), 17.4.2018 : Muutetaan MPEG4 formaattiin. Katsomiseen tarvitaan Cable HD Ready laitteet. Kanava jatkaa perustarkkuudella.\n(Viasat Kulta ja Viasat Viihde)\nViasat Golf (461), 17.4.2018: SD-kanava poistuu, vastaava HD-kanava jatkaa.\n(Viasat Urheilu, Viasat Golf)\nPlayboy (494, 495), 30.4.2018: Playboy-kanava poistuu kokonaan kanavapaketeista. Aiemmin yöaikaan Viasat Naturen ja Nature HD:n kanavapaikalla.\n(Viasat Kulta, Viasat Viihde, lisäksi kanavan on voinut valita MIX8 ja MIX12 paketteihin (Viasat Nature))\nSVT Kunskapskanalen (362) ja SVTB/SVT24 (361), 17.4.2018: Muutetaan MPEG4 formaattiin. Katsomiseen tarvitaan Cable HD Ready laitteet. Kanava jatkaa perustarkkuudella.\n(Svenska-paketti. SVTB/SVT24 kanavan on lisäksi voinut valita MIX4, MIX8 ja MIX12 paketteihin.)\nNat Geo Wild, 17.4.2018: SD-kanava poistuu, vastaava HD-kanava jatkaa.\n(Viasat Kulta, Viasat Viihde sekä S, M ja L-paketit. Lisäksi kanavan on voinut valita MIX4, MIX8 ja MIX12 paketteihin.)\nTarkasta sivulta www.testatutlaitteet.fi onko televisiosi tai digiboksisi Cable Ready HD -laite.\nMikäli televisiosi löytyy listalta, mutta et ole vielä katsellut maksullisia HD-kanavia, tarvitset HD-yhteensopivan kortinlukijan (CI+ moduuli). Kortinlukijan linkitysnumero (CAM ID, CHIP ID) pitää lisäksi ilmoittaa Nivos nettitukeen.\nMikäli laitettasi ei löydy listalta, ei kanavia ole mahdollista katsoa ilman laitteiston päivitystä.\nKaapeliverkon kanavat Investigation Discovery, Sky Turk, beIN Gurme sekä Disney Junior siirtyvät MPEG-4-pakkaustekniikkaan 1.3.2018\nNäiden kanavien katseluun tarvitaan jatkossa Cable Ready HD -hyväksytty televisio tai digiboksi. Jos haluat tarkistaa, onko vastaanottimesi Cable Ready HD -hyväksytty malli, katso www.testatutlaitteet.fi.\nKaikki Nivos Oy:n kaapeliverkon teräväpiirto- eli HD-kanavat käyttävät MPEG-4-pakkausta, mutta myös tavallisen tarkkuuden kanavat siirtyvät MPEG-4-muotoon yhä lisääntyvässä määrin. Siirrymme MPEG-4-lähetyksiin kanavayhtiöiden tekemien muutosten mukaisesti.\nLisää ilmaisia HD-kanavia Nivoksen kaapelitv-verkkoon\nTorstaina 11.1. lisätään Nivoksen kaapelitv-verkkoon uusia vapaasti katsottavia TV-kanavia teräväpiirtotarkkuudella: TV5 HD kanavapaikalle 27, Kutonen HD kanavapaikalle 30 ja Frii HD kanavapaikalle 36. Samalla muutetaan kolmen perustarkkuuden kanavan kanavapaikkoja loogisemmaksi: TV5 siirtyy kanavapaikalle 7, Kutonen paikalle 10 ja TLC kanavalle 11.\nHD eli teräväpiirtokanavien katsominen vaatii CABLE HD READY yhteensopivan TV:n tai digiboksin. Voit joutua tekemään televisiollesi/digiboksillesi uuden kanavahaun ja/tai tehdasasetusten palautuksen saadaksesi uudet kanavat näkyville.\nFrance 24 -kanava siirtynyt teräväpiirtolähetyksiin 12. joulukuuta\nFrance 24 -kanava on siirtynyt 12. joulukuuta käyttämään lähetyksissään teräväpiirtokuvaa. Kanava on kaapeliverkossa seurattavissa maksutta, ilman TV-korttia. Katselu edellyttää kuitenkin Cable Ready HD -päätelaitetta. Kanava löytyy kanavapaikalta 83.\nMTV3-, Sub- ja AVA - kanavien teräväpiirto- eli HD-versiot vapaaksi kanaviksi 4.12.2017 alkaen\nNational Geographic channel (SD) vapaaksi kanavaksi 1.3.2017 alkaen\nLöydät National Geographic channel:n kanavapaikalta 20. Mikäli kanava ei lähde näkymään automaattisesti, suoritathan laitteellasi kanavahaun uudestaan.\nMuutoksen myötä kanava poistuu kaapelin kanavapaketeista Mix 4/8/12, S, M, L, Viasat Viihde ja Kulta. S-kanavapakettiin tuodaan tilalle Nat Geo Wild-kanava. Muissa paketeissa Wild jo on.\nC more Tennis-kanava loppuu 31.12.2016 kaapelin MTV Total ja C more -paketeista\nKanavayhtiö MTV lopettaa C more Tennis –kanavan 31.12.2016. C more Tennis –kanava on ollut osana kaapelin MTV Total, MTV Total Sport ja C more -kanavapaketteja. MTV Total ja MTV Total Sport –kanavapakettien tilaajat voivat jatkossa seurata tenniksen ATP-turnauksia MTV Sport –kanavilta. Wimbledonin tennisturnaus ei jatkossa enää kuulu MTV:n tarjontaan.\nTLC vapaaksi kanavaksi 1.12.2016 alkaen\nTLC vie katsojat elämän joskus uskomattomiinkin pyörteisiin. Kanavan ohjelmat peilaavat jokapäiväistä arkea ja käsittelevät tuttuja aihepiirejä kuten työ, ihmissuhteet, ystävyys, muoti, matkailu ja vapaa-aika.\nLöydät TLC:n kanavapaikalta 18. Kanavan katseluun tarvitaan Cable Ready HD -hyväksytty televisio tai digiboksi. Mikäli kanava ei lähde näkymään automaattisesti, suoritathan laitteellasi kanavahaun uudestaan.\nMikäli sinulla on tilattuna Mix 4-,Mix 8- tai Mix 12 -kanavapaketti ja TLC valittuna, valitsethan pakettiisi TLC:n tilalle uuden valinnaisen kanavan. Nivos -asiakkaana pääset hallinnoimaan kanavapakettisi kanavia osoitteessa www.omahallinta.fi\nKaapeliverkon Mix 4 -kanavapaketissa lisää miksattavia kanavia\nKaapeliverkon Mix 4 -paketin tilaajat pääsevät miksaamaan pakettiinsa nyt myös Nelonen Maailma, Nelonen Nappula ja Nelonen Prime -kanavia. Nelonen Maailma, Nelonen Nappula ja Nelonen Prime on lisätty Mix 4 -paketin kanavavalikoimaan.\nKaapeliverkon Cartoon Network, TCM ja CNN ovat siirtyneet MPEG-4-pakkaustekniikkaan 18.8.2016\nCartoon Network, TCM Nordic ja CNN International jaetaan Nivos Oy:n kaapeliverkossa tavallisen tarkkuuden kanavina.\nKaikki Nivos Oy:n kaapeliverkon teräväpiirto- eli HD-kanavat käyttävät MPEG-4-pakkausta, mutta myös tavallisen tarkkuuden kanavat siirtyvät MPEG-4-muotoon yhä lisääntyvässä määrin.\nSiirrymme MPEG-4-lähetyksiin kanavayhtiöiden tekemien muutosten mukaisesti.\nViasatin kanavapaketit uudistuvat 1.8.2016\nViasat uudistaa paketointimalliaan ja lanseeraa uusia urheilukanavia elokuun alussa. Uusia urheilukanavia ovat Viasat Jalkapallo, Viasat Jääkiekko, Viasat Fotboll ja Viasat Sport Premium. Lisäksi Viasat Sport Finland HD muutetaan Viasat Urheilu HD -kanavaksi. Samalla myös pakettien hinnoittelumalli muuttuu.\nViasatin nykyiset Kulta- ja Sport-asiakkaat saavat uudet kanavat näkyviinsä automaattisesti heti elokuun alusta ja pääsevät nauttimaan kaikista uusista lajeista (Valioliiga, Ranskan Ligue 1 ja jääkiekon World Cup).\nPakettien uudet hinnat ovat voimassa 1.8. alkaen. Pakettien hinnoittelu nykyisille tilaajille säilyy kuitenkin ennallaan 30.9. asti, tai jos sinulla on määräaikainen tilaus, uusi hinta astuu voimaan vasta kun määräaikainen sopimuskausi päättyy.\nKaapeliasiakkaiden on hyvä huomioida, että uudet kanavat ovat vain HD-muodossa. Näin ollen niiden vastaanottoon tarvitaan Cable Ready HD-laite (televisio tai digiboksi). Jos haluat tarkistaa, onko vastaanottimesi Cable Ready HD -hyväksytty malli, katso www.testatutlaitteet.fi.\nViasatin uudet lajikohtaiset kanavapaketit 1.8. alkaen:\n• Kanavat Kaapeli: Viasat Jääkiekko HD, Viasat Urheilu HD, Viasat NHL Xtrat, Viasat Hockey SD&HD (SE)\n• Sisältö: NHL, KHL, Jokereiden ottelut, World Cup 2016 ja Viasat Urheilu HD-kanavalla näytettävät muut lajit\n• Kanavat Kaapeli: Viasat Jalkapallo HD, Viasat Urheilu HD, Viasat Fotboll HD (SE), Viasat Sport SD&HD (SE), Viasat Sport Premium HD (SE)\n• Sisältö: UEFA Champions League, Valioliiga, La Liga, Serie A, Ligue 1, Fa Cup, Saksan Cup, Capital One Cup ja ja Viasat Urheilu HD -kanavalla näytettävät muut lajit\n• Kanavat Kaapeli: Viasat Golf SD&HD\n• Sisältö: European Tour, LPGA Tour, US Open, The Open Championship, PGA Championship, Ryder Cup\nViasat Urheilu sisältää kaikki Viasatin lajikohtaisissa kanavapaketeissa olevat urheilukanavat ja sen hinta 1.8. alkaen on 34,95 €/kk.\nViasat Kulta sisältää kaikki Viasatin urheilukanavat ja viihdetarjonnan hintaan 39,95 €/kk.\nFrance2 kanava vaihtuu HD-kanavaksi 5.4.2016\nFrance2 kanava vaihtuu HD-kanavaksi 5.4.2016. Kanavan vastaanottamiseksi vaaditaan jatkossa Cable Ready HD hvyäksytty laite.\nAlfaTV:n kanavapaikka vaihtui 1.3.2016\nAlfaTV on siirtynyt uudelle kanavapaikalle tiistaina 1.3.2016. Jatkossa AlfaTV löytyy kanavapaikalta 15.\nKanava näkyy vanhalla kanavapaikalla (64), kunnes vastaanottimessa tehdään uusi kanavahaku tai laite päivittää kanavalistan itse.\nMUUTOS C MORE HITS -KANAVASISÄLTÖÖN\nC More poistaa aikuisviihteen sisältötarjonnastaan 1.2.2016 alkaen. C More on tehnyt päätöksen, että aikuisviihde ei ole enää jatkossa C Moren profiiliin sopivaa sisältöä.\nAikuisviihdettä on esitetty öisin C More Hits -kanavalla. C More Hits -kanava on katsottavissa MTV Total ja C More Film –paketeissa.\n13.1.2016 C More Tennis ja MTV Sport 1 kanavat siirtyvät toisiin kanavanippuihin. Muutos ei vaikuta kanavapaikkoihin.\nMikäli kanavat eivät muutoksen jälkeen näy, viritä kanavat uudelleen.\nBBC Lifestyle- ja BBC HD -kanavat poistuvat jakelusta 5.1.2016\nBBC Lifestyle- ja BBC HD -kanavat poistuvat yhtiömme kaapeliverkon kanavapaketeista tammikuussa. (tiedotettu 9.12.2015)\nBBC on ilmoittanut lopettavansa BBC Lifestyle- ja BBC HD -kanavien jakelun Pohjoismaissa 5. tammikuuta. Jakelun päättymisen takia kanavat poistuvat tuolloin myös kaapeliverkon kanavatarjonnasta. BBC HD- ja BBC Lifestyle -kanavien viimeinen jakelupäivä kaapeliverkossa on 4.1.2016.\nMix 8 -paketin tilaaja, tee uusi mixaus\nBBC Lifestyle- ja BBC HD -kanavat kuuluvat kaapeliverkon Mix 8 -paketin kanavavalikoimaan. Jos sinulla on nämä poistuvat BBC:n kanavat valittuna Mix 8 -pakettiisi, valitse niiden tilalle uudet kanavat omahallinta.fi -itsepalvelussa. Mix 8 -kanavapakettiin voi edelleen valita seuraavat BBC:n kanavat: BBC World News, BBC Brit HD ja BBC Earth HD.\nMix-kanavapaketin tilaajat voivat vaihtaa pakettinsa kanavia maksutta kerran kuukaudessa omilla käyttäjätunnuksillaan www.omahallinta.fi -itsepalvelussa.\nKanavien jakelun päättyminen vaikuttaa lisäksi myös HD-kanavapakettiin, kun BBC HD -kanava poistuu jakelusta.\nPahoittelemme kanavien poistumista tarjonnastamme.


My Stereo Heart: saniaisella oli synttärit\nmaailman fiksuin otsikko.\nSori etten oo postaillu, koulu on vieny aikaa ihan liian paljon D:\nSaniaisella aka Irinalla (älkää kysykö mistä toi lempinimi tulee xd) oli eilen synttärit ^^ Se on ollu mulla nyt vuoden, outoo :o Kuvaan jonkinlaisen shootin neidistä lähiaikoina.\nKuvatarinaa. Tää osa on edellistäkin lyhyempi, mutta vei silti enemmän aikaa e__e Huono laatukin tässä on, koska sisäkuvat. Ekat kuvat on ylimuokattuja, mutta ihan tarkotuksella.\n"Musta ja valkoinen. Hyvä ja paha."\n"Luulin, että niillä olisi jotain eroa..."\n"..Mutta oikeasti kaikki onkin vain harmaata."\n"Elävä ja kuollut. Kummallakaan ei ole väliä.."\n"Mutta tahtoisin silti tietää, kumpi minä olen."\nMeredy: *juoksee* Kuinka säälittävä minä oikein olen?\nMeredy: Erittäin säälittävä. Mutta onko minulla vaihtoehtoa?\nMeredy: Ei ole - parempi vain jatkaa matkaa.\nNicki: Eipä niin nopeasti ~\nNicki: Sinun pakomatkasi päättyy tähän.\nNicki: Älä yritäkkään karata minnekkään.\nNicki: *pitää Meredyä kiinni ketjussa* Aqua, minä löysin sen Irinantappajan!\nMeredy: Hitto, minä en pääse mitenkään tästä tilanteesta pois..\nAqua: *huutaa toisesta huoneesta* Nicki! Ööh.. tulisitko tänne?\nNicki: Etkö sinä kuullut mitä minä sanoin? Minä löysin sen, joka tappoi --\nNicki: *katsoo silmät suurina* Irina?\nIrina: Nicki - meidän taitaa pitää jutella vähän.\nPari asiaa joista mun pitää mainita - Irina ei nähny Meredyä tossa lopussa. Sillä ei oo mitään väliä nyt, mutta tulee olemaan. Toiseks, alussa se joka "puhu" oli siis Irina.\nNähdään taas myöhemmin ♥\nkommentit ovat tervetulleita köh.\nAlli 16. tammikuuta 2014 klo 11.09\ndamn ku oli ihania kuvia ja kuvatarina. ♡ hyvää syntymäpäivää irmeli-mummolle\nen kommentoi enempää koska oon sulle vihainen ku et oo löytäny sun yukiranneketta >:(((\nAnnukka 16. tammikuuta 2014 klo 11.15\nHyvää synttäriä Saniaiselle :3 Ihana kuva tarina ja taas upeita kuvia ♥\nLinsku 16. tammikuuta 2014 klo 11.29\nUpeita kuvia, ihana kt ❤❤❤\n♣Pinja♣ 16. tammikuuta 2014 klo 11.47\nToi tarina on jotain ihanaa ♥_____♥\nJa siis sun nuket myös aivan mahtavia, ja niiden peruukit ja silmät ja vaatteet ja kaikki!\nEpäreiluuu! :D ♥\nKenkäplankker piste. 16. tammikuuta 2014 klo 11.58\nAh, ihuna kt <3 peeäs. Irina on ihquliini. ~ <3 - Sara\nMia 16. tammikuuta 2014 klo 12.15\nOnnea Irmeliii! :3 ja superhyvä kt, jatka nopee ;) noi kuvat oli ihan sairaan hyvälaatusia ja asennot oli kivoi (:\nSilvery 16. tammikuuta 2014 klo 22.06\nOumaigaad älä ole näin hyvä! Alotan tietottamalla että mun kt:n kässärissä puhutaan myös mustasta valkeasta hyvästä pahasta ja en jaksa kirjottaa tota uusiks että en sit kopioi sua tulevissa osissa ;-;\nJa sitten asiaan. Aluksi onnea saniaislapselle. Ja sitten kuvatarinan kritisointiin.\nTai öö onko hehkutus kritiikkiä? Rakastan tätä tarinaa. Tää osa alko niin unenomaisen lumoavasti ja sit tuli äksöniä ja omnom Meredy on taas niin nättimys ja apua. Shoottikin on liika ihana vihaan sua koska aiheutat alemmuuskomplekseja ja et löytäny yukiranneketta nii en nää sua :((((\nAino 16. tammikuuta 2014 klo 22.53\nKiitos paljon ;__; <3 ja 'musta ja valkoinen, hyvä ja paha'- jutut ei oo mitenkään mun keksimiä, joten tietenkään en ota sitä kopioimisena ^^\nmuakin ärsyttää ku en pääse yukiin Dx\nKiia K 16. tammikuuta 2014 klo 23.56\nAaws paljon onnea Saniaiselle! ^3^ <3\nSulla on niin hyvä laatuisia noi kuvatarinat! Ne kans hyvin keksittyjäkin. C: jotenki näihin kuvatarinoihin vaa uppoo ja jää luekelemaan niitä. ;D\nP.S. Äääääws, rakastan Meredyä. *w* se on niin ihana. :D\nIida 17. tammikuuta 2014 klo 2.58\nOnnea Irinalle :3 Tosi upee kuvatarina<3\nRoosa-san 17. tammikuuta 2014 klo 4.41\nOnnea Irinalle~ :3 Tää kuvatarina oli taas ihan mahti upee, sun kt'es on aina niin ihania ja super hyvälaatusia ; w ;\nJepa 17. tammikuuta 2014 klo 6.42\nMINUN RAKKAUTENIII IRINAAAA SINÄ ELÄÄÄTT <333 <33 PARTY HARD eikun :DD MERPPA ÄLÄ KUOLE KÄYTÄ MAAGISTA VENKULIASETTASI (siis mitä :DD) JA PAKENEE!! Hehhhh.... Sun laatus ja sun blogis siis.. ASDFJKJIHFIDUTGEKRQEFGHGROAIR3GGTI kaikki osaa bloggata paremmin kun mä ;/////; Mutta upeaa jälkeä, näkee että olet jumala *nyöks nyöks*\nYua Yai 17. tammikuuta 2014 klo 8.17\nWow, aivan upeita nukkeja o u o <3\nHuh, onneksi Irina selvisi en olisi kestänyt ilman häntääääää <3333\nNasu 19. tammikuuta 2014 klo 8.16\nOnnea Irinalle! <333\nJeeeeeee irina is ALIVE! x33\nOli ihan mahtava kuvatarina ja kuvat oli ihanista kuvakulmista ja laatu oli ihan taivaallista :3\nEn malta oottaa seuraavaa kuvatarinaa <333\nMoottinen 22. tammikuuta 2014 klo 6.08\nNo arvaa kommentoinko mä sulle myöhässä >////<' yäh sori. Tää taisi olla ainut hetki jolloin mä keskityn blogimaailmaan ja jaksan edes raahata pehvani ylös sängynpohjalta homehtumasta tänne koneelle ja kommentoimaan eh\nMutta aws toi tarina oli taas jotain maagista <3 Sanoin tän itseasiassa yukissakin, että pidän sun musiikkimausta ihan sairaasti. Ja taas tässä se huomattiin, täydellinen postaus täydellisen musiikin kera, joka sopi kuvatarinaan :o <3 Musiikki oli rytmikästä eli taivaallista ja tän kuvatarinan lukeminen sujui hyvin ton musiikin kanssa :3 Sitten jos joskus ehkä jossakin conissa nähdään joku päivä niin eka kysymys multa sulle varmaan olisi että 'Miksi omistat hyvän musiikkimaun' 8D\nKuvatarinan kuvat olivat taas kerran hyvä laatuisia. Tarina etenee hyvin ja heh on kyllä pakko myöntää että tää on myös miulle yksi parhaimmista tarinoista joita luen tällä hetkellä ÄLÄ LOPETA NÄIDEN TEKOA ! u . u No mutta nukkejesi asennot olivat myös eloisia ja noi vuorosanat olivat hyvin jotenkin ammattilaistyyliin kirjoitettua >w< wow, sä oot kyllä kehittynyt ihan huimasti näiden teossa, sen huomaa n____n Ton kuvatarinan alku oli mysteerinen ja ihanasti muokattu. Pidin tosta kun siinä verrattiin mustaa ja valkoista erilailla kuin yleensä :D\nSun nuket on kyllä kaikki tollasia täydellisyyden huipentumia ja aws onnea Irinalle >3< Irina on kyllä tosi kaunis nyt ja heh noi vikat Nicki kuvat oliva tosi kauniita ja talvisia <3 Oot kyllä myös hyvä kuvaamisen suhteen ja öäh sori tää kämänen kommentti ja anteeksi tää myöhänen kommentti ja aws postaa taas pian *u* ja yäääh en halua edelleenkään että tää kuvatarina loppuu ;______; Onneksi tollanen nero on varmasti suunnitellut jo uuden sellaisen vai (; ? hih\nAino 23. tammikuuta 2014 klo 10.20\nKiitos superpaljon, nää sun kommentit on aina tosi ihania ja pitkiä ;__; ♥ Ja joo, alotan uuden tarinan sitten kun toi nykynen päättyy ^^ Mä haluun nähä sut jossain conissa, toivottavasti törmätään joskus :D


Ruusuinen maailma ~ Notes on a life\nStella Harasek ~ 1.11.2016\nKuvittelin vuosia, etten pidä ruusun tuoksusta. Tuntui ettei se kuulunut minulle, vaan tyyliltään minua naisellisemmille. Heille, jotka käyttävät huulipunaa ja pitkiä hansikkaita, pukeutuvat kermanvärisiin silkkipaitoihin ja helmoistaan hulmuaviin hameisiin ja onnistuvat kantamaan ne elegantisti eivätkä näytä siltä, että kuusivuotias on käynyt salaa äitinsä kaapilla. Ruusulta tuoksuvia hajuvesiä kantavat ystävistäni erityisesti ne, jotka matkustelevat usein Pariisiin, tuntevat kaupungin ihanimmat kahvilat ja osaavat tilata niissä ranskaksi café au lait tai tarte tatin.\nMikä ihana ja minulle niin kaukainen maailma! Minä olen se, joka ottaa yhteen ovikarmien kanssa ja kompastelee omiin jalkoihinsa, ostaa kahvinsa useimmiten Ärrältä, ei voi pukeutua vaaleisiin silkkipaitoihin koska läikyttää niihin heti tomaattikastiketta ja käyttää juhlissakin vain huulirasvaa. Eikä osaa sanaakaan ranskaa, vaan hajamielisimpinä hetkinään hädin tuskin muistaa miten puhutaan edes suomea tai englantia, sekoilee sanoissaan ja vastaa joskus puhelimeen sanomalla hein sijaan kiitos.\nSiitä huolimatta elämääni on solauttunut viime aikoina montakin ruusuntuoksuista suosikkiasiaa. Se alkoi hiusöljystä, sitten huomasin ostaneeni ruusuntuoksuisen käsivoiteen. En tiedä mitä ajatella. Onko sittenkin niin, että tuoksut kuuluvat ihan kaikille, jotka niistä sattuvat pitämään? Että aivan suotta sitä rajailee maailmastaan ulos isoja ja pieniä asioita, jotka eivät mukamas siihen sovi. Sen kunniaksi tässäpä muutama vinkki teille, jotka olette aina tykänneet ruususta, sekä minun kaltaisilleni myöhäisherännäisille, jotka ovat vasta tulossa ruusukaapista. Osa tuotteista on saatu blogin kautta, loput ostettu.\nVanhoja viinipulloja tuoksukynttilöiksi kierrättävä Rewined on uusi tuttavuus, johon törmäsin Nest Factoryssa. Tuoksut ovat teeman mukaisesti saaneet inspiraationsa viinimaailmasta ja tykästyin tietysti Roséen. Kynttilässä tuoksuu ruusun terälehtien lisäksi valkoinen persikka ja roseepippuri, jonka englanninkielinen nimi on minusta ihana: pink peppercorn. Myrkyttömän soijakynttilän tuoksu on tarpeeksi hento ja hienovarainen, jotta sitä voi polttaa joka ilta, eikä täytä ilmaa paksulla, pääsärkyisellä hajulla.\nDotsista Fredrikinkadulta bongasin Jurliquen ruusuntuoksuisen ihonhoitosarjan ja innostuin, sillä merkin ruusukäsivoide on ollut osa yöpöytäni vakiovarustusta pitkään. Ruususarjan kosteusvoide ja putsari ovat nekin kivat, mutta eniten ihastuin kasvosuihkeeseen, joka yllätti viilentävällä vaikutuksellaan ja huumaavalla tuoksullaan. Pidän sitä useimmiten työpöydällä ja suihkin sitä aina kun uhkaa mennä hermo tai tulla väsähdys. Sen yleistä virkeystilaa edistävä vaikutus taitaa olla sen olennaisin ominaisuus, mutta toki se siinä sivussa myös kosteuttaa syksyn kuivattamaa ihoa. Tätä kannattaa käydä kokeilemassa, vaikkei tavallisesti välittäisikään ruusuntuoksusta, sillä tässä on jotain poikkeuksellista puhtautta ja raikkautta.\nSiellä se käsivoide notkuu tuolla keskellä. Olen käyttänyt tätä kauan, ostan aina uuden loppuneen tilalle. Yöpöytä on käsivoiteelle loistopaikka, nukkumaan mennessä malttaa pysähtyä pienen ruusuntuoksuisen rituaalin ääreen. Arvostan myös yksinkertaista pakkausta, mustavalkoinen mutkattomuus tuntuu helpottavalta kaiken kohinan keskellä.\nRewined on lisännyt valikoimiinsa niiden pieneksi hitiksi maailmalla nousseiden kynttilöidensä kaveriksi myös käsintehtyjä saippuoita, joissa on samat viinien inspiroimat tuoksut kuin kynttilöissäkin. En voinut vastustaa ruusuista versiota. Pakkaus on niin kaunis, että näitä on varmasti kiva viedä myös lahjaksi – jos mitenkään malttaa olla sittenkin pitämättä niitä itsellään.\n15 thoughts on “Ruusuinen maailma”\nNillittäjä on 15.11.2016 at 19:14 said:\n“Epämääräisiä ilmauksia, kuten ”osa tuotteista saatu blogin kautta” tai ”postilaatikkoon kolahti tuote X” ei tule käyttää, koska niiden perusteella lukija ei voi tietää, onko kyseessä mainos vai ei.\nTuotteesta kirjoitettaessa viittaus markkinoivaan yritykseen on tehtävä joka kerta, kun tuote mainitaan tai se liittyy muuten olennaisesti postaukseen. Riittävää ei ole, että asiasta on mainittu aikaisemmissa postauksissa.”\nGee on 2.11.2016 at 17:04 said:\nNiin onko tuo soija siis myrkytöntä?\nStella Harasek on 3.11.2016 at 00:26 said:\nJuu! Minunkin piti tarkistaa tämä gurultani Katja Kokolta, mutta soijakynttilät eivät siis päästä huoneilmaan mitään myrkyllisiä yhdisteitä, toisin kuin tavalliset parafiinikynttilät.\nGee on 3.11.2016 at 03:12 said:\nStella Harasek on 3.11.2016 at 09:34 said:\nKiira on 2.11.2016 at 13:25 said:\nOnpa tuo kynttilä kaunis! Onko muunvärisiä kuin valkoisia?\nStella Harasek on 3.11.2016 at 00:27 said:\nHei on, vihreisiin viinipulloihin tehtyjä löytyy myös.\nMinni on 1.11.2016 at 16:08 said:\nKiitos tästä! Nimim. Ruusufani-80\nStella Harasek on 1.11.2016 at 22:36 said:\nKivaa kun tykkäsit!\nmyohmy on 1.11.2016 at 15:48 said:\nRuusun tuoksu on ollut minun suosikkini niin kauan kuin muistan. Mutta en edes tiedä onko lempihajuvedessäni sitä. Pariisia rakastan, osaan ranskaakin jonkin verran ja tiedän lempipaikkani Pariisissa, mutta en tiedä olenko sellainen mielikuviesi “pariisitar”, haluaisin toki olla… Törmäilen myös ovenkarmeihin, joskus lasioviin (luojalle kiitos näistä panssarilaseista…) jne.\nMutta noista voiteista, sinä täytit viime kuussa vuosia ja minä täytän tässä kuussa… Aikaa kun ei voi pysäyttää ja arvelin, että olemme aika samanikäisiä(?), itse täytän 34, niin oletko miettinyt ihonhoidossa ikääsi? Minä nimittäin muistan 25 viattomassa iässä kaverini ilmeen kun kerroin, että en omista päivä- tai yövoidetta. No nyt tietysti 30 on jo selvästi ylitetty, mutta edelleenkään en tiedä ihonhoidosta mitään. Olen ehkä kallistunut toiseen äärilaitaan ja huomannut jälkeenpäin ostaneeni jonkin voiteen, jota paketin perusteella suositellaankin tyyliin 35+. Mieheni nauraa tälle ennakoinnilleni. :D Miten sinä olet taklannut nämä ikäjutut ihonhoidossa? Vai oletko miettinyt koko asiaa? Jos haluat niin postaus aiheesta olisi kiva. :)\nM on 1.11.2016 at 17:47 said:\nMinua kans kiinnostaa, kun sun iho näyttää aina niin hyvältä!\nStella Harasek on 1.11.2016 at 22:38 said:\nHmm, en ihan hirveästi ole miettinyt asiaa ikänäkökulmasta, enemmänkin ihon hyvinvoinnin ja tarpeiden kannalta. Mutta laitan aiheen muhimaan ja palailen siihen kun tulee sopiva hetki!\nFia on 1.11.2016 at 14:36 said:\nTuo käsivoide on kyllä ihana! Kynttilä on kaunis ku karkki, pitääpä käydä nuuhkimassa niitä.\nStella Harasek on 1.11.2016 at 22:37 said:\nSuosittelen, oli monta sorttia ja oikeastaan kaikki aika ihania.


JAMKOn jäsenyys lukuvuoden vaihteessa - JAMKO\nJAMKOn jäsenpalvelut palvelevat vielä kesäkuun ajan etänä JAMKO online – chatissa, puhelimitse tai sähköpostitse 30.6. saakka. JAMKOlla on tavoitteena avata toimisto jälleen 12.8. alkaen Pääkampuksella, mutta tiedotamme Covid – 19 tilanteen vaikutuksista toimistomme avautumiseen elokuun alussa. Jäsenpalvelumme käynnistyy joka tapauksessa kesän jälkeen myös etänä.\nJatkavien opiskelijoiden jäsenyydet lukuvuodeksi 2019 – 2020 ja kevätkaudeksi 2020 ovat voimassa syyskuun 2020 loppuun asti. Sekä jatkavien että uusien opiskelijoiden on mahdollista hankkia jäsenyys syksylle 2020 tai lukuvuodelle 2020 – 2021 1.7. alkaen. Uusia tarroja tai tilattuja opiskelijakortteja voi noutaa vasta toimiston avauduttua kesän jälkeen. Tällä välin voit aktivoida lisäpalveluna sähköisen opiskelijakortin Pivossa käyttöösi, jolla saat samat opiskelijaedut ja alennukset kuin fyysisellä kortillakin. Lisätietoa aktivoinnista löydät täältä.\nUusien opiskelijoiden jäsenyyden hankkiminen\nJos olet juuri saanut tiedon opiskelupaikasta Jyväskylän ammattikorkeakoulussa, onneksi olkoon! Tervetuloa opiskelijayhteisöömme! Liittyäksesi JAMKOn jäseneksi ja saadaksesi opiskelijakortin, sinun tulee ensin ottaa vastaan opiskelupaikka ja ilmoittautua läsnäolevaksi Opintopolku.fi-palvelussa. Tämän jälkeen sinun tulee hakea korkeakoulun käyttäjätunnukset JAMKin Vetuma – nettipalvelusta, joilla tunnistamme, että olet korkeakoulumme läsnäoleva opiskelija. Tämän jälkeen voit hankkia jäsenyytesi JAMKOn verkkokaupasta. Lue lisäohjeet opiskelijakortin hankintaan.\nJatkavien jäsenten jäsenyyden päivittäminen\nJos sinulla on jo JAMKOn opiskelijakortti ja jäsenyys edelliseltä kaudelta, sinun ei tarvitse tilata uutta korttia, vaan voit päivittää jäsenyytesi uudelle lukukaudelle. Se käy helposti JAMKOn verkkokaupassa. Sinun tulee ensin ilmoittautua läsnäolevaksi uudelle lukukaudelle – tai vuodelle Peppissä ja tämän jälkeen voit kirjautua JAMKOn verkkokauppaan. Lisäohjeet jäsenyyden jatkamisesta täällä. Jatkettuasi jäsenyyttä voit ottaa käyttöön myös JAMKOn sähköisen opiskelijakortin Pivossa, jos et ole aiemmin tätä aktivoinut. Sähköinen opiskelijakortti on aktivoitavissa pääsääntöisesti vuorokauden sisällä jäsenyyden maksusta. Jos sinulla on jo entuudestaan käytössä sähköinen opiskelijakortti, jäsenyytesi päivittyy sähköiseen opiskelijakorttiin viimeistään jäsenyyskauden vaihtuessa syys-lokakuun vaihteessa.\nLisätietoja jäsenyyden hankkimisen tavallisimmista pulmista selviää JAMKOn UKK – sivulta. Siirry usein kysyttyihin kysymyksiin tästä.\nJAMKOn jäsenpalvelupisteet saapuvat jälleen kaikille kampuksille syksyllä 2020. Jäsenpalvelupisteeltä voit noutaa uuden kauden tarroja, tilattuja opiskelijakortteja sekä saat tietoa JAMKOn palveluista. Pistä seuraavat ajat kalenteriisi:\nDynamo: 31.8.-30.9. ma ja ke klo 10-15 sekä pe 10-14\nMusiikki: Tiistaina 1.9., 15.9. sekä 29.9. klo 11-14\nTarvaala: Torstaina 10.9. sekä 24.9. klo 11:30-13:30\nMahdolliset poikkeukset aukioloajoissa löydät täältä.\nJAMKO toivottaa aurinkoista kesää!\nJAMKO suunnittelee syksyn tapahtumia suositukset huomioiden


Kesäkuu 21, 2021, 23:33:16\nKirjoittaja Aihe: Käsijarrusta (Luettu 2233 kertaa)\n« : Elokuu 20, 2008, 21:53:35 »\nKuinka ylös käsijarru oikein saa nousta ilman, että hylätään katsastuksessa? Auto nimittäin hylättiin aikaisemmin tässä kuussa käsijarrun takia, koska oikean puolen jarru ei pitänyt riittävän hyvin. Käyttöjarruissa ei ollut mitään huomautettavaa. Hain tänään auton pajalta ja korjaaja väitti työn tehdyksi. Kävin kokeilemasa jarrua ja nyt kahva nousee sellaiset viisi pykälää ennen kuin ottaa kiinni ja kaikkiaan kahvan saa ylös sellaiset 11-12 pykälää ilman suurempia ponnisteluja. Tuollaista lienee turha mennä konttorille näyttämään, koska hylkääminen vaikuttaa ilmeiseltä!?\n« Vastaus #1 : Elokuu 22, 2008, 00:44:16 »\n« Vastaus #2 : Elokuu 23, 2008, 09:48:57 »\nItsellä napsahtaa sellaiset 5 pykälää ja siitä eteenpäin joutuu jo väkisin repimään, meni läpi katsastuksesta moitteetta pari viikkoa sitten. Pelkällä vaijerin säädöllä parani.\n« Vastaus #3 : Elokuu 23, 2008, 10:20:55 »\nMistäs toi vaijeri kiristetään. Meinaan ittellä nousee johonkin 70 asteen kulmaan se. eli ihan liikaa mun makuun.\n« Vastaus #4 : Elokuu 23, 2008, 10:52:56 »\nKaverilla hylkäs kun käppäri nousi liikaa. Vaikka tuo ei vaikuta turvallisuuteen mitenkää jos vaan toimii..\n« Vastaus #5 : Elokuu 24, 2008, 07:24:36 »\nKäsijarrun takana on tuhkakuppi ainakin mk2 mallissa. Sen ottaa irti ja ei kun säätö puuhiin. Tais olla 10mm avaimella ne säädöt jos oikein muistan. Ei kannata sitten liikaa kiristää. Voi alkaa muuten savu nousta hihnoista ajaessa\n« Vastaus #6 : Elokuu 24, 2008, 15:02:20 »\nLiikevaraa on hyvä säilyttää. Vaijeri kokee liikettä ja pysyy kunnossa paremmin. Ei rupea jumitella.\n« Vastaus #7 : Elokuu 24, 2008, 17:14:08 »\nKiitti vinkeistä, oli tosi helppo kiristää. Nyt sen saa vedettyä joku 10 naksausta (ennen 15), mutta viidennellä se pitää jo ihan suht jyrkässä mäessä.\n« Vastaus #8 : Elokuu 25, 2008, 18:32:14 »\nMulla ei menny liijon mk1 punto käsijarrusta ensimäisellä kerralla tutkin syytä kun ei autanunut vaijerin kiristäminen niin löyty syy jarru kengistä otti käsijarrun vipu keski akseliin kun veti käsijarrun pääle. Näkee hyvin kun ottaa tulpat pois, josta vaihetaan käsijarru vaijeri (taka rummussa sisä puolella). Ite korjasin pikaseen purin jarrut ja otin käsi jarru kengän linkusta sentin pois ei ota enää akseliin. En tiijä onko muila ollut samaa ongelmaa käsijarrussa tuli kun vaihoin kaiki tarvike osat 2 vuotta sitten toimi tähän asti mutta vähän kulahti alko ottaa akseliin kiini. Ois varmaan toiminut vähän aikaa jos ois uusinut taas kengät. Senti peli varaa nyt kaksi


Avoimet työpaikat: Kajaani - 94 työpaikkailmoitukset alueella Kajaani - Jooble\n94 avoimet paikat\nVastuualue tarjoaa palveluja yli 18-vuotiaille Kainuulaisille mielenterveyshäiriöihin ja riippuvuusongelmiin. Palvelut sisältävät sekä perusterveydenhuollon että erikoissairaanhoidon palvelut asiakaslähtöisesti perhekeskeisesti ja avohoitopainotteisesti. Työnotteena on...\nKainuun keskussairaalan nuorisopsykiatrian osastolle haussa sairaanhoitajan sijaisuus ajalle 1.8.-21.12.2022. Työskentelet sairaanhoitajana osana moniammatillista tiimiä yhteistyössä nuorten, heidän perheidensä ja erilaisten verkostojen kanssa. Kelpoisuusehtona terveydenhuollon...\n3 määräaikaista ohjaajan sijaisuutta Rajamiehentien asumisyksikössä 1.8-31.12.2022. Rajamiehentie on kehitysvammayksikkö. Yksikkö on nelikerroksinen kerrostalo, joka sijaitsee Kajaanissa Rajalähiössä. Talossa on yhteiset tilat asukkaille, elämyshuone, sauna sekä pyykkihuollon...\nLähihoitajan sijaisuus Hoitokoti Toppilassa ajalle 1.8.-31.12.2022. Hoitokoti Toppila tarjoaa ikäihmisille ympärivuorokautista hoitoa ja hoivaa. Hoitokodissamme on 56 asukaspaikkaa jaettuna 7 eri asumissoluun. Hoito on kuntouttavaa ja osallistavaa. Kelpoisuusvaatimuksena...\nHaemme hyvinvointialueen valmisteluun kolmea määräaikaista valmisteluassistenttia kokoaikaisiin työsuhteisiin. Tehtävät ovat monipuolisia; mm. laajasti uuden organisaation valmistelua, kokoushallinnan ja sihteerin yleisiä tehtäviä, matkajärjestelyjä sekä taloushallintoon...\nTyö painottuu varhaisen tuen periaatteiden mukaisesti lasten, nuorten ja perheiden kanssa tehtävään työhön. Psykologi osallistuu tarpeen mukaan esikoulu-koulupolun ja myöhemmin jatko-opintojen suunnitteluun. Verkostotyötä tehdään mm. päiväkotien, koulujen, vammaispalveluiden...\nKainuun sosiaali- ja terveydenhuollon kuntayhtymässä on tarjolla sosiaalityöntekijän viransijaisuus ajalla 1.8.22-31.12.22 kehitysvammapoliklinikan ja -osaston moniammatillisessa tiimissä, jossa sosiaalityöntekijän lisäksi työskentelee ylilääkäri, psykologi, kuntoutusohjaaja...\nHankintalakimies vastaa kuntayhtymän oikeudellisista palveluista, johdon oikeudellisesta neuvonnasta ja soten oikeudellisista asioista. Toimii hankintayksikön päällikkönä. Kelpoisuusehtona oikeustieteen kandidaatin tai oikeustieteen maisterin tutkinto ja kokemusta hankintalain...\nAsiakasohjaajan virka. Tehtävänkuvaan kuuluu ikääntyneiden asiakkaiden ohjaus, neuvonta ja palvelutarpeiden arviointi sekä asiakkaan palvelutarpeiden mukaisten palvelujen koordinointi ja viranhaltijapäätösten tekeminen. Ajokortti ja auton käyttömahdollisuus on välttämätön...\nKotihoidon toiminnanohjausyksikössä resurssipoolissa avoinna kaksi lähihoitajan tehtävää. Kotipisteesi sijaitsee Kajaanissa, jossa meillä on kolme eri tiimiä, joissa resurssipoolin työntekijöitä käytetään kotihoidon työntekijöiden lyhytaikaisiin akuutteihin poissaoloihin...\nKainuun soten sosiaalipäivystyksen sosiaalityöntekijän virka , SalmiLan lastensuojeluyksikössä. Haluaisitko päästä toteuttamaan sosiaalipäivystyksen sosiaalityöntekijän virkatehtäviä yhdessä ammattitaitoisen, aktiivisen ja innostuneen työyhteisön ja yhteistyökumppaneiden...\nNautitko luonnossa liikkumisesta ja helposta arjesta? Tervetuloa töihin Kainuuseen! Lastenvalvojan avoinna olevan viran toimipaikka on Kajaanin perhekeskuksella, jossa työskentelee yhteensä kolme lastenvalvojaa ja yksi lastenvalvoja toimii Sotkamossa. Lastenvalvoja hoitaa...\nTyönkuva pitää sisällään kiinteistöjen sähköjärjestelmien asennus-, korjaus- ja huoltotehtäviä. Hakijalta odotetaan kykyä ja taitoa itsenäiseen työskentelyyn. Hyvälle tekijälle on tarjolla pitkäaikainen työsuhde Kainuun soten palveluksessa nykyaikaisen sairaala- ja kiinteistöteknologian...\nTietoa työpaikasta Titteli: Kylmäasentajia Hakuaika päättyy: 22.07.2022 Tyyppi: Kokopäiväinen Tyyppi: Vakinainen työsuhde Yritys: Caverion Suomi Oy Sijainti: Kajaani, Suomi Caverion Suomi Oy, Kajaani ja Tuhkakylä Etsimme nyt kylmäasentajia...\nHaemme kehittämis- ja suunnitteluyksikköön suunnittelijaa STM:n rahoittamaan Tulevaisuuden sosiaali- ja terveyskeskus Kainuuseen - osa I ja II - Helposti lähelläsi (HELLÄ) -hankkeeseen. HELLÄ-hankkeen tavoitteena on uudenlaisen sosiaali- ja terveyskeskuksen kehittäminen...\nMeillä on tarjolla puheterapeutin tehtävä, joka on suunnattu lasten puheterapeuttisiin arviointeihin ja kuntoutuksen järjestämiseen. Kelpoisuusehtona laillistettu puheterapeutti. Edellytämme tartuntatautilain 48 §:n sekä 48a §:n ensimmäisen momentin mukaista rokotesuojaa...\nTervetuloa työhön Kainuuseen aikuisten mielenterveyspalveluihin! Meillä on auki kaksi psykologin tehtävää Kajaanissa ja yksi Sotkamossa. Nyt avoinna olevat tehtävät sijoittuvat aikuisten mielenterveyspalveluiden moniammatilliseen avohoidon työryhmään. Psykologin työhön...\nLähihoitajan tehtävä Kajaanin keskustan kotihoidossa. Kelpoisuusehtona on terveydenhuollon ammattihenkilöistä annetun lain (559/1994) mukainen pätevyys, lähihoitajan tutkinto. Edellytämme tartuntatautilain 48 §:n sekä 48a §:n ensimmäisen momentin mukaista rokotesuojaa...\nKajaanin päivystyspalveluissa avoinna sairaanhoitajan määräaikainen sijaisuus ajalle 4.7.-31.12.2022. Kainuun sote:n päivystyspalvelut sijaitsevat Kajaanissa uudessa sairaalassa. Päivystyspalveluihin sisältyy päivystyspoliklinikka, päivystysseuranta, puhelinpäivystystoiminta...\nHoitokoti Paltaranta ja Jokirinne on Kainuun soten tehostetun palveluasumisen yksikkö Paltamossa. Palveluesimies vastaa toiminnan lähijohtamisesta, koordinoinnista ja kehittämisestä tavoitteiden mukaisesti talousarviossa varattujen määrärahojen puitteissa. Työ sisältää...


Juha Tanhua - Suomen kuvajournalistit\nJuha Tanhua, Huutotöyry\nEnsimmäinen lehtikuvauskuvakeikkani oli presidentti Urho Kekkosen kuvaus Apu-lehteen reilu 40 vuotta sitten. Kekkonen oli hiihtämässä Lapissa ja pitihän kuva saada lehteen. Tuollaisen keikan jälkeen urahan on ollut tietenkin laskusuunnassa, mutta on siihen mahtunut muitakin presidenttejä ja paavikin sekä mm. bluesin kuningas B.B.King, hiihtokuninkaita ja -kuningattaria… oikeita prinsessojakin, no, Ruotsin Victoria ainakin. Nykyään keikkailen Lahden seudulla, mutta tarvittaessa kauemmaskin.


Pirjon blogi: Uskoa, uskontoja ja lahkoja\nVanhempani kuuluivat luterilaiseen kirkkoon kuten useimmat suomalaiset ja Lappeenrannassa Lappeen seurakuntaan, joka on alueen emäseurakunta. Siitä ovat vuosien saatossa eronneet Lappeenrannan, Lauritsalan, Sammonlahden, Joutsenon, Nuijamaan, Taipalsaaren ja Savitaipaleen seurakunnat – ja ne ovat yhtä lailla osin taas yhdistyneet. Lappeen kirkko eli kotiseurakuntani kirkko on se kaunis puinen ristikirkko Lappeenrannan keskustassa, jota turistit ahkerasti kuvaavat ja jossa on yhä Lappeenrannan paras akustiikka.\nLappeen Marian kirkko, 1794\nNuorena rippikoulun käytyäni olin aktiivisesti mukana seurakunnan toiminnassa, käyden tapahtumissa, toimien leirien apuohjaajana ja isosena sekä laulaen seurakunnan nuorisokuorossa.\nYmpäristöni oli hyvin moninainen. Meillä oli talon yläkerrassa kolme huonetta, jotka olivat vuokralla. Yhdessä asui ”Hilda-täti”, ihana ikäneito, joka oman työnsä lisäksi teki talossa monenlaista hyödyllistä ja mukavaa ilman erityistä korvausta. Toki tutustuin sitä kautta hänen sukuunsa ja ystäviinsä, jotka olivat kaikki jehovan todistajia. En muista koskaan kuulleeni heiltä pahaa sanaa saati riitaa, eikä meitä ikinä ”käännytetty” yhtään mihinkään.\nParas ystäväni oppikoulussa oli mormoni, ja sitä kautta tietenkin tutustuin hänen perheeseensä ja heidän ystäviinsä, kaikki mormoneja. En osaa sanoa heistä yhtään negatiivista sanaa, he olivat ystävällisiä ja vieraanvaraisia. Kukaan ei myöskään koskaan yrittänyt ”käännyttää” minua mormoniksi.\nKoulussa toki oli ortodokseja, ja ortodoksisuus on Lappeenrannassa sen verran yleistä, että ei siihen kukaan erikseen kiinnitä huomiota, jos joku on ortodoksi. Näitäkin tuttuja oli ja on.\nEtelä-Karjala kuuluu nk. evankelisen herätyksen piiriin, joka on kuten nyt tiedän – liberaalein kaikista Suomen luterilaisen kirkon sisäisistä liikkeistä. Paikkakunnalla on toki myös muita ryhmiä kuten lestadiolaisia, mutta sen opin tietämään vasta nyt, palattuani 2008 takaisin kotiseudulleni. Oman kylämme lestadiolaiset eivät mitenkään eroa muusta väestöstä, päinvastoin ovat hyvin arvostettua väkeä. Oli lisäksi muitakin kristittyjä ryhmiä kuten vaikkapa adventistit, joihin kuului vaikkapa veljeni tyttöystävä.\nEi siis mitään konflikteja. Sukulaisissani on kuitenkin myös paljon helluntailaisia. Kävin nuorena usein heidän kokouksissaan. Tykkäsin helluntailaisten lauluista, joissa on paitsi kauniit sanat, niin myös melodiat, jotka ovat suurelta osin venäläisiä kansansävelmiä tai venäläisiä iskelmiä. Äitini äiti oli myös helluntailainen, ja siksi en saanut lapsena opetelle soittamaan haitaria, se kun on syntinen soitin. Sen sijaan isoäitini osti minulle pikkutytölle pianon ja järjesti minulle pianonsoiton opettajan. Myöhemmin opettajanani toimi koulumme musiikinopettaja. Piano ei muuten ollut mitenkään erityisen yleinen soitin, meitä soittajia oli vuosiluokallani vain kaksi.\nHelluntailaisista minulla kuitenkin on mahdollisesti vääristynyt kuva. Näin niin paljon kieroilua, selkään puukottamista ja henkistä väkivaltaa, että minua ei mikään mahti maailmassa ikinä saisi helluntailaiseksi. Tämä ei tietenkään koske koko helluntaiseurakuntaa, mutta ikävän monia. Jo nuorena koin heidän ”käännytystyönsä” henkisenä välivaltana ja kielillä puhumisen aivopesuna, tai samojen tavujen toisteluna – olenhan sitä kuullut kyllästymiseen asti. Myöhemmin asiaan perehdyttyäni olen ymmärtänyt, että juuri helluntailaisuus tai oikeammin ylenmääräinen tunteellisuus vetoaa sellaisiin ihmisiin, joiden elämä jostain syystä ei ole raiteillaan. Heitä ovat entiset juopot ja yksinkertaiset ihmiset. Mutta sekään ei ole "aina" näin. Hyvä puoli taas oli se, että tulin ”uskoon” – ja pysyin omassa luterilaisessa seurakunnassani ja pysyn siinä yhä – Jeesuksen opin mukaisesti: Jeesus opettaa pysymään seurakunnan yhteydessä ja Paavali kehoittaa: ”Pysy sinä siinä, minkä olet hyväksi havainnut ja tiedät keneltä olet sen oppinut.”\nPalattuani Etelä-Karjalaan tutustuin sattumien summana Karisma-seuraan ja kävin mielelläni joskus heidän tilaisuuksissaan. Siellä ei katsottu, mihin kristilliseen ryhmään kuulut, rukous ja sanan julistus olivat kaikille yhteisiä. Se oli hyvä ja lämmin piiri.\nKun maailmalle lähdin, tutustuin toki muihin uskontoihin. Opin, että nuoruuteniaikainen koulumme uskonnon kirja on suurelta osin satua, asiat eivät ole siten kuin siellä kerrotaan. Olen kiertänyt maailmaa laajalti, ja kielitaitoinen kun olen, totisesti tunnen kaikkien uskontojen edustajia ja ateistejakin. Mitään sotia ei ikinä ole sodittu uskonnon, vaan vain ja ainoastaan vallan takia. Ikinä minua ei ole esimerkiksi muslimien taholta moitittu mistään, olen ollut tervetullut jokaiseen moskeijaan ja tapahtumaan, ja samaa voin sanoa kaikista muistakin uskonnoista. Olen viettänyt aikoja ashrameissa ja harrastanut meditointia, opiskellut reiki-mestariksi ja sitä rataa, mutta kaikki tämä on minua vain lähentänyt siihen Kristukseen, jonka opin tuntemaan omassa seurakunnassani.\nSaksassa olin myös aktiivi seurakuntalainen, sekä suomalaisten parissa että saksalaisissa seurakunnissa, järjestäjänä ja pyhäkoulun pitäjänä. Ennen kuin pyysin saksalaisen seurakuntamme pappia kirjoittamaan artikkelin Saksan evankelisuudesta Saksassa ilmestyvään suomenkieliseen kuukausijulkaisuumme, jossa olin toimittajana, en ollut edes tiennyt, miten suret oppierot vallitsevat Saksan kirkkojen sisällä. Kuitenkaan sitä ei pidetä minään riita-asiana. En muista Saksasta yhtäkään tällaista uskon ”tuputtamista” kuin mitä täällä Suomessa tehdään. Yleensäkään erilaisuus ei siellä ole mikään kynnyskysymys. Se voi johtua yksinkertaisesti siitä, että on totuttu erilaisuuteen. Saksan sisäisesti saattaa olla, että sadan kilometrin säteellä ihmiset puhuvat eri murretta, heillä on eri tapoja kuin siellä missä asut. Suomessa näin ei ole, jokaisesta kaupasta koko Suomessa saat samanlaista Valion punaista tai sinistä maitoa, ja suomalaiset vahtivat toisiaan kuin hyeenat ja tyrmäävät heti sen, joka on eri mieltä kuin valtaenemmistö. Suomessa ei ole helppoa olla maahanmuuttaja eikä paluumuuttaja. Se, että Suomeen tulee niin vähän väkeä muista maista ja että kerran Suomesta lähteneet eivät halua palata takaisin, voisi johtua juuri tuosta. Olen asunut myös lyhyen aikaa Venäjällä ja Ranskassa, ja näissä maissa paljon oleskellut, mutta sielläkään en ole nähnyt tätä suomalaista uskonnon varjolla moittimista.\nKyllä tiedän, että tämän jälkeen minua pidetään kerettiläisenä! Mutta en välitä, sillä minun uskoani ei kukaan muu voi arvostella kuin Jumala yksin. Viime viikolla minua kehotettiin menemään ”hoitoon”, koska kehottajan mielestä olen rasisti suomalaisia kohtaan, kun asetan suomalaiset samalle viivalle muunmaalaisten kanssa. Minun ei tarvitse mennä mihinkään, olen ihan hyvässä hoidossa, nimittäin Jumalan kämmenellä.\nLähettänyt Pirjo klo 3.12.14\nTunnisteet: Elämänohjeita, Kansainvälisyys


FROM BORDER TO HOME: SUOMEN PAVILJONGIN ARKKITEHTUURINÄYTTELY VENETSIAN BIENNAALISSA NOSTI VALOKEILAAN ASUMISRATKAISUT TURVAPAIKANHAKIJOILLE\nSUOMEN PAVILJONGIN ARKKITEHTUURINÄYTTELY VENETSIAN BIENNAALISSA NOSTI VALOKEILAAN ASUMISRATKAISUT TURVAPAIKAN HAKIJOILLE\nSuomi osallistui Venetsian 15. kansainväliseen arkkitehtuuribiennaallin From Border to Home -hankkeella. Suomen paviljongin näyttely-, tapahtuma- ja blogikokonaisuus perustui kansainvälisen arkkitehtuurikilpailun satoon. Kilpailussa otettiin kantaa siihen, millä tavoin arkkitehtuurin avulla voidaan rakentaa turvapaikanhakijoille väliaikaisia asumisratkaisuja, joiden kauaskantoiset yhteiskunnalliset vaikutukset olisivat hyödynnettävissä vielä tulevaisuudessakin. Venetsian biennaali päättyi 27.11.2016. Suomessa järjestetään näyttelyn teemoja kokoava lopputapahtuma maaliskuussa 2017.\nSuomen paviljongin From Border to Home -näyttely keräsi Venetsian kansainvälisessä arkkitehtuuribiennaalissa lähes 70 000 kävijää kesän ja syksyn aikana. Biennaalin kokonaiskävijämäärät ovat järjestäjän mukaan kasvussa. Biennaali oli avoinna yleisölle 28.5.–27.11.2016, ja siellä vieraili 265 000 kävijää ja yli 4 000 toimittajaa.\nVenetsian biennaalin vuoden 2016 kuraattori Alejandro Aravena painottaa biennaalin asemaa sekä tiedonvälittäjänä että tunteita herättävänä kävijäelämyksenä. Hän tuo esille arkkitehtuurin mahdollisuudet ratkaista sosiaalisia ja yhteiskunnallisia ongelmia: arkkitehtuuri tarjoaa keinoja tunnistaa ongelmakohtia ja rakentaa niihin ratkaisuja käytännön tasolla.\nFrom Border to Home oli Suomen vastaus Aravenan haasteeseen tarjota yleisölle esimerkkejä suunnitelmista, joissa arkkitehtuurin avulla on löydetty ihmisten elämänlaatua parantavia ratkaisuja. Näyttely esitteli syksyllä 2015 Suomessa järjestetyssä avoimessa ja kansainvälisessä arkkitehtuurikilpailussa palkitut seitsemän työtä, jotka visioivat ratkaisuja turvapaikanhakijoiden väliaikaisen asumisen järjestämiseksi.\nTeemaa syvennettiin monipuolisella keskustelu- ja työpajatapahtumien sarjalla, jossa ääneen pääsivät arkkitehtien lisäksi myös muut yhteiskunnalliset toimijat. Laaja ohjelmisto kuvasti hyvin Suomen paviljongin kansainvälistä, poikkitieteellistä ja kantaaottavaa luonnetta. Avajaisviikonloppuna näyttelyn kuraattori Marco Steinberg, Helsingin apulaiskaupunginjohtaja Anni Sinnemäki ja ohjaaja Hamy Ramezan keskustelivat siirtolaisteeman ajankohtaisuudesta Euroopassa.\nHeinäkuussa paviljongilla pureuduttiin teemaan “Transforming Europe”: muun muassa arkkitehtuurimedia ArchDailyn perustaja ja päätoimittaja David Basulton sekä syyrialaisarkkitehti Yasser Almaamouni keskustelivat Euroopan muutostrendeistä. Näyttelyssä esillä olleet arkkitehdit Milja Lindberg ja Christopher Erdman kutsuivat myös kansanedustaja Pekka Haaviston pohtimaan sitä, miten kaupunkeja voidaan kehittää ennakoiden kasvua, joka seuraa sääolosuhteiden ja luonnonkatastrofien aiheuttamista muuttovirroista.\nKeskustelu asumisesta, pakolaisuudesta ja Euroopan rajoista jatkui näyttelyhankkeen blogissa, jonne kutsuttiin kirjoittajiksi arkkitehteja ympäri maailmaa. Blogiin kootut tekstit ja kuvat syvensivät näyttelyn teemoja ja kokosivat tunnelmia tapahtumista myös niille, jotka eivät päässeet itse vierailemaan biennaalissa.\nFrom Border to Home jatkaa keskustelua ajankohtaisesta aiheesta Euroopan tasolla biennaalin jälkeenkin. Maaliskuussa 2017 järjestetään yleisölle avoin tapahtuma, joka jatkaa näyttelyn teemoja ja kokoaa yhteen tekijöitä Venetsiassa nähdyistä ja ympäri Euroopan meneillään olevista hankkeista. Palkitut työt From Border to Home -näyttelystä ovat nähtävillä tilaisuuden aikana.\nSuomen biennaalihankkeen tuotti Arkkitehtuurimuseo yhteistyössä Arkkitehtuurin tiedotuskeskuksen kanssa. Kokonaisuus toteutettiin opetus- ja kulttuuriministeriön tuella. Näyttelyn komissaari oli Arkkitehtuurimuseon johtaja Juulia Kauste, ja sen kuratoi arkkitehti Marco Steinberg.\nSuomi oli myös vahvasti läsnä Pohjoismaiden paviljongin näyttelyssä In Therapy: Nordic Countries Face to Face sekä Aravenan kuratoimassa biennaalin päänäyttelyssä Reporting From the Front. Pohjoismaisen paviljongin esiteltävistä yhdeksästä pääkohteesta neljä oli Suomesta. Lisäksi näyttelyssä esiteltiin 300 kohdetta, jotka ilmentävät pohjoismaisen yhteiskunnan keskeisiä arvoja, ja kohteista 43 oli suomalaisten arkkitehtitoimistojen suunnittelemia. Päänäyttelyyn puolestaan kutsuttiin Suomesta arkkitehdit Hollmén Reuter Sandman, jotka esittelivät tuotantoaan Arsenale -näyttelypaviljongissa.\nFrom Border to Home -blogi\nArkkitehtuurimuseon tiedote From Border to Home -näyttelystä\nFrom Border to Home -verkkonäyttely on avoinna Google Cultural Institutessa\nArkkitehtuurin tiedotuskeskuksen verkkosivut suomalaisarkkitehtien osallistumisesta Venetsian biennaaliin\nMarco Steinberg, From Borde to Home -näyttelyn kuraattori\n+358 40 4827 508\nHanna Ruokomäki, Arkkitehtuurimuseon tiedottaja (2.1.2017 alkaen)\nRAJALTA KOTIIN – FROM BORDER TO HOME: AIKAJANA\nVoittajaehdotusten luovuttaminen Suomen hallituksen edustajalle, kunta- ja uudistusministeri Anu Vehviläiselle Arkkitehtuurinpäivän tilaisuudessa Koteja kaikille\nVoittajaehdotusten pohjalta tuotettu näyttely From Border to Home esillä Suomen paviljongissa Venetsian arkkitehtuuribiennaalissa\nFrom Border to Home -voittajat esillä Suomen paviljongissa\nEnter the Void (Saksa)\nSociety Lab (Italia)\nWe House Refugees (Suomi)\nAvustanut Christopher Erdman\nFrom Border to Home -kunniamaininnat esillä Suomen paviljongissa\nIMBY – In My Back Yard (Espanja / Ranska)\nAvustanut Pekka Huima\nFrom Border to School (Suomi)\nStart with a roof (Suomi)


Milloin olisi hyvä syödä? | Anna.fi\n10.11.2004 Teksti: Anna.fi\nIhminen on aktiivinen luonnostaankin päiväsaikaan, on normaalia että yöllä levätään ja paastotaan. Vuorokausirytmi on elimistömme biologisen kellon perusta. Elimistö tottuu nopeasti säännöllisiin ruoka-aikoihin.\nRuoansulatukseen tarvitaan erilaisia hormoneja ja entsyymejä, joita elimistö osaa säännöllisen ruokarytmin ansiosta erittää juuri oikeaan aikaan. Siksi ruoka sulaa elimistössä nopeammin, kuin jos ruokailtaisiin joka päivä milloin sattuu. Liian pitkät tauot ruokailujen välillä ovat haitallisia, koska kerralla syötävä ruokamäärä lisääntyy ja ruoansulatus kuormittuu.\nAamulla veren sokeri on alhainen ja saatamme siksi olla hyvin kärttyisiä. Aamupala ei välttämättä silti maistu heti ylösnousun jälkeen, vaan elimistö haluaa herätellä itsensä rauhassa ennen aamupalaa. (jos on siihen tottunut) Parhain aika syödä hyvin on päivällä, kun on ihmisen aktiivisin vuorokauden aika. Sen suhteen tulee olla tarkkana, ettei syö kuitenkaan liikaa. Sillä vaikka elimistömme järjestelmät ovat hyvin suunniteltuja, niin elimistö ei ilmoita meille huonoista ruokailutottumuksista – kuten liian suuresta annoskoosta tai ravintokoostumuksesta, vaan sopeutuu helposti vääriin tapoihin.\nSyöminen illalla myöhään tai jopa yöllä sekoittaa herkästi elimistön hormonitasapainoa – elimistö luulee sulattavansa nyt energiaa varastoista yön perusaineenvaihduntaa varten, mutta samanaikaisesti sen tulisi käyttää energiakseen yösyömisiä. Laihduttamista ajatellen olisi parempi siis jättää iltapala pois kuin jättää aamupala väliin. Jos napostelee pitkin päivää kaikkea pientä, niin vatsa oppii siihen, ettei koskaan tule kylläisesi, vaan koko ajan tekisi mieli syödä ”jotain pientä”. Tämä saattaa häiritä keskittymistä yhtä lailla kuin myös se, että on syönyt liikaa. Tällöin elimistön lämpötila kohoaa ja tulee väsymystä, turvotusta, hikisyyttä ja jopa pahoinvointia.\nLähde: Ravitsemuskatsaus 2 / 1999.\nTeksti: Piia Jaatinen / tuuli.net 10.11.2004\n10 niksiä, miten tulet vihaiseksi ja lihavaksi\n1. Nuku epäsäännöllisesti ja liian vähän.\n2. Syö jättiateria myöhään illalla.\n3. Syö yöllä.\n4. Jätä aamiainen väliin.\n5. Jätä muitakin aterioita väliin siinä toivossa, että poltat rasvavarastojasi.\n6. Napostele jatkuvasti.\n7. Syö epäsäännöllisesti.\n8. Älä vastusta kiusausta syödä tavallista enemmän syksyllä (elimistömme on ohjelmoitu varastoimaan rasvaa talven varalle).\n9. Huolehdi, että syöt joka päivä enemmän kuin kulutat\n10. Vältä liikuntaa.\nLähde Maito ja Terveys ry.


Jatkumo - Sivu 36 - Pohjolan Kurapyöräilijät\nViesti Kirjoittaja timo » Pe Maalis 08, 2019 8:02 pm\nLisäsin konttoriin kalustusta.\nAlkoi tuntumaan siltä, että Guukle Maps on hyvä juttu. Liittymästä riippuen sen jatkuva käyttökin on käytännössä ilmaista, tai vähintään halpaa kaikkialla EU- ja ETA- alueilla.\nSiltäkin alkoi tuntumaan, että tuommoinen kookkaampi Samsung-luuri on hyvä. Paitsi kovalla pakkasella ei ollut.\nMuutaman testin jälkeen askartelin tämmöisen telineen joka ei turhaan heilu, mutta suojaa ja kääntyy kun saa osumaa.\nSaranoitu musta lista on aika paksua hiilikuitua ja toimii jousena, eli puristaa kännykän päättäväisesti pihtiotteeseensa. Loput osat ovat kovaa alumiinia ja rosteria.\nKuvun tarkoitus on pitää aurinko ja törmäilevät kärpäset loitommalla. Sen aihio on peräisin lastulevy & muovihelvetti- Ikeasta.\nViereinen karttakotelo on ollut käytössä jo yli 10 vuotta ja toimii ja palvelee tosi hyvin edelleen enimmäkseen maasto- ja GT-pohjaisena, ihan kaikkeen mannermatkailuun asti.\nVaikka karttaa pukkaa nyt tulemaan sekä ulkoavaruudesta, että mobiiliverkosta, en paperikarttoja hylkää. Niitä on aina mukana\nViesti Kirjoittaja timo » Ma Kesä 03, 2019 9:01 pm\nEipä viimetalvinen kuitupuuhastelu ihan hukkaan mennyt. Toimii.\nTeknisesti se idea, että satulan ohut runko ja tankin ohut yläholvi ovat saman muotoisina ja yhdessä yhtäkuin aika paksu, eli toivottavasti riittävän kestävä rakenne siinä päällä pomppivan kuskin perseen alla, tuntui onnistuvan ihan ok.\n1. version rakenteen rytkytyksenkestävyystesti on tehty, puutteen ja heikkoudet paikallistettu ja paikattu. Ehkä versoi 2. on joiltain saumakohdiltaan erilainen, mutta muodoltaan sama.\nIsosta ja painavasta ei saa pientä ja kevyttä muulla konstilla kuin vaihtamalla se mopokaupassa pieneen ja kevyeen, mutta nyt kyllä onnistuin saamaan etupainoisesta tasapainoisemman. Näin väittäisin.\nKapeus tuli boonuksena, mutta hienointa tässä on uudistunut puunylitysherkkyys.\nAiemmin piti aina edessä olevaa juttua ylittäessä jännätä sutaseeko tyhjää, vai nouseeko keula siltikin, pökkääkö päin, vai ryntääkö pystyyn.\nNyt kun painojakauma on lähes se "ilman etutankkia fiiliksen omainen", voi kaatuneen puun edessä nostella etupyörää lähes kuten on suunnitellutkin.\nViesti Kirjoittaja timo » Pe Tammi 24, 2020 9:08 pm\nPainopisteen parissa puuhailua edelleen\nAskartelukärpänen puraisi jälleen. Siksi mulla on nyt tällaiset puolikovat, eli puolipehmeät laukut sooloilumatkoillle.\nAlunperin idea lähti siitä, kun oli pakko kuljettaa aika paljon tavaraa ja oli "pakko" ajaa aika lujaa, koska kaveri eteni edellä aina karkuun vielä kovempaa. Minä koitin pysyä imussa, mutta eihän siitä painista mitään tullut. Painava takanyytti koitti kammeta mopoa tatamiin aina kun vauhti alkoi tuntumaan riittävältä.\nEli jatkossa painopistettä pitää siirtää, ellei koko reissua halua tehdä ilman telttaa, makaria, varakalsareita, makkaraa, kaljaa jne..\nTuumasta toimeen. Aloitin homman valamalla uretaanista isot klöntit molemmille puolille pyörää. Sen jälkeen veistelin koiville tilat.\nKoska olen tottunut ajelemaan "pohkeilla", eli vääntämään pyörää "Steg pegzeillä", eikä niitä voi laukkujen kanssa samanaikaisesti käyttää, piti laukuista tehdä myös pohjetuet. Eturaja löytyi siis näin.\nUretaanaihion muun osan muotoilin suurinpiirtein saman kokoiseksi litroiltaan mitä vanhat ja hyväksi todetut matkalaukutkin ovat.\nSisimmäiset- pyörän muotoja nuolevat seinät tein erittäin jäykiksi. Jäkkyys tulee osaksi kuperasta muodosta. Ne toimivat samalla "laukkurautoina". Niissä ei ole rosterirautaa kuin muutama pieni palikka.\nUlkoseinistä tein myös kovat, koska halusin laukuista ryhdikkäät.\nSe varsinainen "juttu" näissä, eli pehmeä komponentti on traktorin lasikuituvahvisteista peräkärrypressua by Hankkija. Se ja ruostumattomissa ohjureissa liukuva kumiköysi yhdessä pitävät laukut aina sopivan tiukkoina ja ahtaina. Kapeimmillaan laukut ovat lähes kokonaan pois tieltä. Turhaa ilmaa ei siis mukana kulje. Ja jos haluaa sitä kuljettaa, saa tyhjätkin laukut lukittua leveimpään asentoonsa.\nVaikka vinotukia ei ole, laukut eivät kumma kyllä roiku. Aika tukeva pressukangas ja kumiköydet jäykistävät paketin yllättävän hyvin.\nYläaukon kopsasin suoraan vesitiiviitä laukkuja valmistavalta Ortliebiltä. Muut jutut tulivat omasta päästä.\nViimeksi muokannut timo, Pe Tammi 24, 2020 9:22 pm. Yhteensä muokattu 1 kertaa.\nViesti Kirjoittaja timo » Pe Tammi 24, 2020 9:10 pm\nViesti Kirjoittaja timo » Pe Tammi 24, 2020 9:11 pm\nNäistä ei tuntunut juuri haittaa olevan.\nViesti Kirjoittaja timo » Pe Tammi 24, 2020 9:27 pm\n15cm ohjaustankoa kapeampi perä.\nLiittynyt: Ke Loka 15, 2014 11:58 am\nPyörä: 2019 KTM 690 Enduro R\nViesti Kirjoittaja _JPA_ » Pe Tammi 24, 2020 11:32 pm\nMelko seksikkäät laukut.\nViesti Kirjoittaja timo » Su Heinä 12, 2020 10:45 pm\nViesti Kirjoittaja Viuh » Ma Heinä 13, 2020 10:12 am\nMistä hankit hiilaritarpeet ja käytätkö säkitystä (alipainetta)? Iso peukku rakentelulle, näitä on vuosia luettu.\nViesti Kirjoittaja ceevu » Ma Heinä 13, 2020 11:06 am\nTimon vastausta odotellessa, kevra vantaalla myy kaikenlaista tuon alan tavaraa.Halpa vai kallis,en tiedä. Ja oma kokemus hiilarista on että vaatii säkityksen taipuakseen muotoon,paljon jäykempää kuin lasikuitu. Mutta vanha imuri toimii siinä...sitä en tiedä kuinka pitkään mutta ser jäte se on jokatapauksessa....\nViesti Kirjoittaja timo » Ma Heinä 13, 2020 11:51 am\nJoihinkin osiin olen imuakin käyttänyt, mutta koska siihen ei ole kunnon välineitä (itse teipatut kelmut, vanha kompura jonka kampikammiossa imuliitin jne..) tyydyn usein painevirityksiin.\nEli teen erilaisia jigejä esim. solumuovista. Hiekka on ihan jees. Sen voi jopa kuumentaa lopuksi kiehuvalla vedellä, joloin kovettuminen vauhdittuu.\nTuo tankki meni keväällä uusiksi. Tein sen kokonaan hiilikuidusta. Hartsina E-bensan kestävä vinyyli.\nTästä kirjoittelinkin tuonne ihan väärään paikkaan, ei FB:n puolelle.\nAjopainoksi (punnitushetkellä tankissa n. 5l belsaa) mopolle tuli 188kg.\nViesti Kirjoittaja timo » Pe Heinä 24, 2020 2:40 pm\nKokemukseni mukaan Pohjolan Kurapyöräilijät-foorumi/ -porukka toimii mitä parhaimpana kehittely- ja testialustana matkaenduron kustomoinnista innostuneelle harrastajalle.\nJos jostakin, niin täältä löytyy parhaat sparraajat lajiin.\nTykkään kehitellä moottoripyörääni ja ajaa sillä, varsinkin jos tekemäni muutokset eivät ole aivan perseellään. Joskus ovat ja joskus tuntuu joku onnistuvan.\nNyt jälleen kerran tuntuu todella hyvältä.\nViime viikonvaihteessa Etelä-Pohjanmaalla oli koolla iso porukka telttailevia matkaenduroharrastajia.\nAjoimme perinteiset sorareittisiirtymät retkikamoinemme Karijoelle, josta alkoi varsinainen matsi metsää, suota, crossirataa, pattisuoria jne vastaan. Hauskaa oli, jokainen voitti, ja tselleni tämä oli jälleen hyvä testireissu.\nOlen tuon myllyn viritellyt mieleisekseni jo aiemmin, viime aikoina panostin aika paljon pyörän painojakaumaan ja sitä kautta ajettavuuteen. Tuloksena on tonninen- aika tehokas ja pirusti vääntävä Kotari joka jopa telttakamoineen ja sivulaukkuineen pystyy yhteistyöhön muuallakin kuin suoralla tiellä. Lisäpaino, kun se on mahdollisimman hyvällä kohdalla, ei enää tee temppujaan.\nLuotto pyörään myös minimipainoisena on lisääntynyt. Terävä patikko ja upottava hiekkaränni taittuu nyt entistä rennommin. Bensatankin kevennys ja sijoittelu oli pitkä projekti, mutta se kannatti.\nJa missäs näitä juttuja peremmin testailisin kuin tämän foorumin avustamana.\nkuva: Antti Lehtonen\nLiittynyt: Ti Kesä 22, 2010 9:47 pm\nPyörä: F800GS /-11\nViesti Kirjoittaja Kode » Su Heinä 26, 2020 11:02 am\nNuo laukut on kyllä tyylikkäät. Voisi luulla noita tehdasvalmisteiseksi. Hyvä tuo idea muuntuvasta tilavuudesta. Näköjään vanha sanonta pitää paikkansa että toiset tekee mitä osaa ja toiset mitä haluaa.. Itse olen myös pyrkinyt kaventamaan pyörää takaa laukkujen kohdalta ja , mutta tämä on jo ihan eri levelillä.\nMinkä huollan, sen myös korjaan.\nViesti Kirjoittaja timo » Pe Heinä 31, 2020 11:48 am\nMinuksena koiven jääminen nalkkiin tapin ja laukun laukun väliin. Pari kertaa olen saanut siitä kirvelevän muistutuksen. Eli kun saapas osuu johonkin ja se jokin lukitsee raajan siihen koloon mistä sitä ei saa ihan heti pois.\nEli tarkkana pitää olla heinikoissa ja muuallakin missä yllärikanto voi puraista.\nEn silti muuttaisi mitään. Olen jo oppinut pakkaamaan tiiviimmin ne edestä, jolloin aiemmin niin tuttu peräpainon vaikutus takakorkeissa ja sladitellessa on, väittäisin että poissa.\nTankkilaukku on kätevä lisä, mutta häiritsee jonkinverran tapeilla ajaessa, eli se ei ole aivan kokonaan tieltä pois.\nToki reppu korvaa tankkilaukun, mutta sen "käyttöliittymä" on eineen kömpelö. Silti, jos alla hyvät nappulat ja tekee mieli ajella siirtymätkin eloisammin, niin silloin reppu.


tallennus | Digilelut\n11.5.2017 · 1 Kommentti\nMaxivisionilla voi ajastaa ohjelmia suoraan television kautta sekä nettipalvelun kautta. Kellojen siirtämisen vuoksi ainakin nettipalvelun ohjelmaoppaan kellonajat ovat tulevissa ohjelmissa tunnin väärässä. Esimerkiksi Seitsemän uutiset alkaa ohjelmaoppaan mukaan klo 20 ja Kymmenen uutiset klo 23.\nVäärien kellonaikojen vuoksi palvelu saattaa ajastaa ohjelmat tunnin väärään aikaan. Voi olla, että Maxivision korjaa ajastusten kellonajat oikeiksi kellojen siirtämisen jälkeen, mutta käyttäjä ei kuitenkaan voi tietää tätä mitenkään ja täten käyttäjälle jää epäselväksi mitä palvelu ajastaa ja koska.\nMaxivision on tietoinen ongelmasta. Maxivision ei kuitenkaan aio korjata ongelmaa vaan he tyytyivät vain toteamaan: ”Emme voi vaikuttaa epg tietoihin”.